title: Virtasilmukka

text: Keskeinen sovelluskohde on teollisuuden de facto standardi 4–20 mA virtasilmukoista prosessinohjauksessa. Niitä käytetään paljon prosessin instrumentoinnissa ja PID-säätimissä, SCADA-järjestelmissä ja ohjelmoitavissa logiikoissa (PLC:t). Niitä käytetään myös välittämään ohjaimen lähtöjä moduloiviin kenttälaitteisiin, kuten säätöventtiileihin. Näiden virtasilmukoiden etuna ovat yksinkertaisuus ja immuniteetti häiriöille sekä suuri määrä käyttäjiä ja toimittajia. 4–20 mA on yhä keskeinen teollinen standardi, vaikka älykkäät kenttälaitteet ovatkin jo syrjäyttäneet ne monin paikoin.


title: Virtasilmukka

text: 4–20 mA-yleissopimus syntyi 1950-luvulla aikaisemmin erittäin menestyneestä pneumaattisten ohjaussignaalien 3–15 psi -standardista, kun elektroniikka tuli halvalla ja luotettavaksi niin, että voitiin emuloida aiempaa standardia sähköisesti. 4–20 mA -standardi soveltui paremmin tuolloin kehitettyihin elektronisiin ohjaimiin.


title: Pohjoisterritorionpussikko

text: Pohjoisterritorionpussikko ("Sminthopsis youngsoni") on pieni lihansyöjä pussieläin, joka kuluu pussipetojen heimoon.


title: Pohjoisterritorionpussikko

text: Pohjoisterritorionpussikko on pieni lihansyöjä pussipeto, joka painaa vain 0,01 kilogrammaa, Se elää jopa 5 vuotiaaks. Aikuiset voivat olla 10 - 16 cm pitkä. He saavat kaiken tarvitsemansa veden hyönteisistä, joita he syövät, joten niiden ei tarvitse juoda vettä.


title: Pohjoisterritorionpussikko

text: Pohjoisterritorinpussikkot syövät pääasiassa hyönteisiä, kuten heinäsirkkoja, hämähäkkejä ja muita selkärangattomia.


title: Pohjoisterritorionpussikko

text: Sitä nähdään tavallisesti hiekkarannoilla lunnonsuojelualueilla, niityillä ja hiekkadyyneillä.


title: Pohjoisterritorionpussikko

text: Sen asuu Australian pohjoisosissa ja Länsi-Australiassa.


title: Pohjoisterritorionpussikko

text: Naarat saavat yleensä 5-6 poikasta keväällä.


title: Kenttälaite

text: Kenttälaite (engl. field device) tarkoittaa yleensä älykästä kenttälaitetta, esimerkiksi anturia tai toimielintä, joka pystyy kommunikoimaan kenttäväylän kautta toisten älykkäiden kenttälaitteiden, muiden automaatiolaitteiden sekä ihmisten kanssa.


title: Kenttälaite

text: Tällaiset kenttäväylät ovat tyypillisesti yhteydessä toisiinsa ja ala-asemiin järjestelmäväylän (esim. LAN) kautta hajautetussa ohjausjärjestelmässä.


title: Kenttälaite

text: Älykäs kenttälaite tarkoittaa käytännössä laitetta, joka pystyy itsenäisesti kommunikoimaan jonkin kenttäväylän kautta. Toisinaan kenttälaitteiksi saatetaan kutsua myös ei-älykkäitä laitteita, erityisesti virtasilmukoita, kuten 4–20 mA.


title: Bennettinpuukenguru

text: Bennettinpuukenguru ("Dendrolagus bennettianus") on puukengurulaji, joka asuu Australiassa.


title: Bennettinpuukenguru

text: Bennettinpuukenguru on suuri puukengurulaji, jolla on pitkä ja tuuhea häntä . Niillä on lyhyet ja pyöristetyt korvat. Eläimen kuono ja otsa ovat harmaita ja kädet ja jalat ovat mustia. Muihin kenguruihin verrattuna niilllä on lyhyemmät takaraajat ja pidemmät eturaajat. Eläin on tummanruskea yläpuolelta, kun taas leuka, kurkku ja kengurun alavatsat ovat vaaleampia. Yleensä ne elävät 15-20 vuotta luonnossa ja niitten tiedetään elävän yli 20 vuotta vankeudessa. Niiden pituus on 69–76 senttimetirä ja niiden hännän pituus on 74-84 senttimetriä. Urokset painaa yleensä 13 kilogrammaa ja naaraat painaa 10 kilogrammaa.


title: Bennettinpuukenguru

text: Bennettinpuukenguru on kasvinsyöjä ja ne syövät puunlehtiä, erityisesti Ganophyllumin, Aidian. Lisäksi ne voivat myös syödä hedelmiä.


title: Bennettinpuukenguru

text: Bennettinpuukengurun elää sekä vuoristoalueilta että trooppisista sademetsistä Cooktownin eteläpuolella Queenslandista Daintree-joesta pohjoiseen. Se asuu lähes kokonaan laajan sademetsän puiden lähellä.


title: Bennettinpuukenguru

text: Kuten muilla kenguruilla, näidenkin lisääntymisnopeus on hidas. Bennettinpuukenguru viettää noin kahdeksan kuukautta äitinsä pussissa ja pysyy lähellä äitiä noin kahden vuoden ajan. Naraat pystyvät vasta lisääntymään, kun ne täyttävät kaksi vuotta.


title: Bennettinpuukenguru

text: Niiden luonnollisia saalistajia ovat pythonkäärmeet ja dingot.


title: Fakta (lehti)

text: Fakta, nykyisin myös Kauppalehti Fakta, on maaliskuusta 1981 alkaen ilmestynyt yrityselämää ja johtamista käsittelevä aikakauslehti. Vuoteen 2004 asti sitä kustansi A-lehdet, sitten Talentum. Nykyisin sitä julkaisee Alma Media, johon Talentum sulautui 2016.


title: Fakta (lehti)

text: "Fakta"-lehden perustivat vuonna 1980 Kustannusosakeyhtiö Apulehti (nyk. A-lehdet) ja ruotsalainen "Veckans Affärer-" ja "Dagens Industri" -lehtiä julkaissut Affärsförlaget AB. Lehden ideana oli ”liike- ja tuotantoelämän seuraaminen suomalaisen päättäjän näkökulmasta”. Ensimmäinen numero ilmestyi maaliskuussa 1981, päätoimittajina suomalainen Eero Sauri ja ruotsalainen, suomalaissyntyinen Bill Hancock. Liimaselkäistä, kiiltävälle paperille painettua nelivärilehteä painettiin aluksi helsinkiläisessä Yhteiskirjapaino Oy:ssä vähintään 68-sivuisena. Vuodessa ilmestyi 11 numeroa, kerran kuukaudessa lukuun ottamatta heinäkuuta. Levikin arveltiin etukäteen olevan 10 000–20 000 kappaletta.


title: Fakta (lehti)

text: Vuoden 1987 paikkeilla kymmenen kertaa vuodessa ilmestyneen "Faktan" levikki oli noin 15 000 kappaletta, ja samoissa lukemissa se oli vielä 2000-luvun keskivaiheillakin. 2010-luvun lopulla levikki on noin puolet siitä.


title: Fakta (lehti)

text: "Faktan" pitkäaikainen tekijä oli Timo Holtari, joka tuli lehteen toimittajaksi 1982 ja jäi eläkkeelle päätoimittajan paikalta vuoden 2006 lopussa.


title: I/O-moduuli

text: I/O-moduuli (tulo/lähtömoduuli, signaalimoduli) on laite, jolla ohjelmoitava logiikka (PLC) liitetään muihin laitteisiin, erityisesti kenttälaitteisiin. I/O-moduulin sijaan ohjelmoitavassa logiikassa voi olla integroituja tulo- ja lähtöportteja. Näihin tuloihin tai lähtöihin on kytketty tyypillisesti kentällä olevia antureita (paine- ja lämpötilamittauksia jne.) ja toimilaitteita (moottorin käynnistimiä, solenoideja, merkkivaloja, venttiileitä jne.).


title: Montereyn piirikunta

text: Montereyn piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 415 057 vuonna 2010 ja sen pinta-ala on 9 370 neliökilometriä. Piirikunnan hallintokeskus Salinas on myös sen suurin kaupunki.


title: Montereyn piirikunta

text: Piirikunnan asukkaista 58,3 prosenttia on latinalaisamerikkalaisia, 30 prosenttia valkoisia ja 5,58 prosenttia aasialaisia. 54,6 prosenttia puhuu muita kieliä kuin englantia. 76,6 prosenttia asukkaista on Yhdysvaltain kansalaisia. Piirikunnan väestön keski-ikä on 34 vuotta.


title: Ronald Snook

text: Ronald Charles "Ron" Snook (s. 5. toukokuuta 1972 Dalwallinu, Länsi-Australia, Australia) on australialainen soutaja, joka saavutti olympiapronssia pariaironelosessa Atlantan olympialaisissa 1996.


title: Ronald Snook

text: Ron Snookin sisko Emmy Snook on myös kilpaillut soutajana olympialaisissa.


title: Maria Stuart (näytelmä)

text: Maria Stuart on Friedrich Schillerin kirjoittama runonäytelmä, joka kuvaa Skotlannin entisen kuningattaren Maria Stuartin (1542–1587) viimeisiä päiviä. Näytelmä sisältää viisi näytöstä, joissa on useampia kohtauksia. Näytelmän ensi-ilta oli Weimarissa 14. kesäkuuta vuonna 1800. Näytelmään perustuu Gaetano Donizettin ooppera "Maria Stuarda" (1835).


title: Bo Hanson

text: Boden Joseph "Bo" Hanson (s. 7. elokuuta 1973 Port Kembla, Uusi Etelä-Wales, Australia) on australialainen soutaja, joka saavutti urallaan kolme olympiapronssia ja yhden yleisen sarjan MM-hopean.


title: Bo Hanson

text: Hanson saavutti juniorien MM-hopeaa perämiehettömässä nelosessa vuonna 1991. Seuraavana vuonna hän kilpaili Barcelonan olympialaisissa kahdeksikossa ja sijoittui viidenneksi. Račicen MM-kilpailuissa 1993 tuloksena oli neljäs sija. Tämän jälkeen Hanson siirtyi pariaironeloseen ja sijoittui MM-kilpailuissa neljänneksi Indianapolisissa 1994 ja kahdeksanneksi Tampereella 1995. Atlantan olympialaisissa 1996 Hanson saavutti pariaironelosessa pronssia.


title: Bo Hanson

text: Seuraavan olympiadin aikana Hanson kilpaili perämiehettömässä nelosessa. Kölnin MM-kilpailuissa 1998 australialaiset sijoittuivat neljänneksi ja St. Catharinesin MM-kilpailuissa 1999 he saavuttivat samalla kokoonpanolla hopeaa. Sydneyn olympialaisissa 2000 tuloksena oli pronssimitali.


title: Bo Hanson

text: Ateenassa 2004 Hanson kilpaili neljänsissä olympialaisissaan ja saavutti kahdeksikossa uransa kolmannen olympiapronssin.


title: Tamworth

text: Tamworth on kaupunki Australiassa, Uuden Etelä-Walesin osavaltiossa. Kaupungissa oli 33 882 asukasta vuoden 2016 väestönlaskennassa, ja se sijaitsee Sydneystä pohjoiseen. Tamworth perustettiin vuonna 1848, ja siitä tuli kaupunki vuonna 1946.


title: Taree

text: Taree on kaupunki Australiassa, Uuden Etelä-Walesin osavaltiossa. Kaupungissa oli 18 114 asukasta vuoden 2016 väestönlaskennassa, ja se sijaitsee Sydneystä koilliseen. Taree perustettiin vuonna 1854, ja siitä tuli kaupunki vuonna 1981. Kaupungissa tuotetaan esimerkiksi maitotuotteita ja puutavaraa. Siellä on myös pieni lentokenttä.


title: Janusz Hooker

text: Leslie Janusz Hooker (s. 28. syyskuuta 1969 Sydney, Australia) on australialainen soutaja ja olympiamitalisti.


title: Janusz Hooker

text: Hooker saavutti juniorien MM-pronssia yksikössä vuonna 1987. Aikuisten MM-kilpailuissa hän jäi Indianapolisissa 1994 perämiehettömässä nelosessa B-finaaliin ja Tampereella 1995 yksikössä C-finaaliin. Atlantan olympialaisissa 1996 hän saavutti pariaironelosessa pronssia.


title: Ulladulla

text: Ulladulla on kaupunki Australiassa, Uuden Etelä-Walesin osavaltiossa. Kaupungissa oli 13 057 asukasta vuoden 2016 väestönlaskennassa, ja se sijaitsee Sydneystä etelään. Ulladulla perustettiin 1820-luvulla. Kaupungissa tuotetaan esimerkiksi maitotuotteita ja puutavaraa. Siellä myös jalostetaan kaloja.


title: Holden Commodore (2018)

text: Holden Commodore ZB on Holden Commodoren viidennen sukupolven malli, jota on valmistettu vuodesta 2018 lähtien. Se on uudelleennimetty Opel Insignia, ja malli myös valmistetaan Opelin tehtaalla Saksassa. Edeltäneen VF-mallin Commodoren lisäksi uusi malli korvasi myös Holden Insignian ja Malibun.


title: Holden Commodore (2018)

text: ZB on ensimmäinen Commodore-malli, joka on etuvetoinen ja jota ei valmisteta Australiassa. Holden sulki tehtaansa syksyllä 2017, ja tämän jälkeen kaikki sen automallit on valmistettu Australian ulkopuolella General Motorsin muilla tehtailla. Ensimmäisen sukupolven Opel Insigniaa oli jo aiemmin myyty Australiassa Commodoren rinnalla Holden-merkkisenä, mutta toisen sukupolven Insigniasta tehtiin seuraaja jo ikääntyvälle takavetoiselle Commodorelle.


title: Holden Commodore (2018)

text: Suurimmat erot Insignian ja Commodoren välillä ovat moottorivalikoimassa. Commodoreen on saatavana nelisylinterinen 2,0-litrainen (260 hv) bensiinimoottori, 3,6-litrainen V6 (320 hv) ja 2,0-litrainen (170 hv) dieselmoottori. Bensiinimoottorien yhteydessä on yhdeksänportainen automaattivaihteisto, dieselmoottorissa kahdeksanportainen. V6-moottorin yhteydessä vetotapana on neliveto.


title: Anthony Edwards (soutaja)

text: Anthony Edwards (s. 22. joulukuuta 1972 Ballarat, Victoria, Australia) on australialainen soutaja, joka saavutti urallaan kevyissä luokissa kolme olympiamitalia sekä viisi MM-mitalia, joista yksi oli kultaa.


title: Anthony Edwards (soutaja)

text: Edwards sijoittui ensimmäisissä arvokilpailuissaan Račicen MM-kilpailuissa 1993 kevyessä pariaironelosessa seitsemänneksi. Indianapolisin MM-kilpailuissa 1994 hän sijoittui samassa luokassa viidenneksi ja saavutti Tampereen MM-kilpailuissa 1995 kevyessä pariairokaksikossa pronssia Bruce Hickin kanssa. Atlantan olympialaisissa 1996 Edwards ja Hick saavuttivat olympiapronssia.


title: Anthony Edwards (soutaja)

text: Aiguebeletten MM-kilpailuissa 1997 Edwards sijoittui kevyessä pariairokaksikossa Gary Lynaghin kanssa viidenneksi. Tämän jälkeen Edwards siirtyi kevyeen perämiehettömään neloseen, jossa hän saavutti pronssia Kölnin MM-kilpailuissa 1998, hopeaa St. Catharinesin MM-kilpailuissa 1999 sekä hopeaa Sydneyn olympialaisissa 2000.


title: Anthony Edwards (soutaja)

text: Edwards kilpaili kevyessä yksikössä Sevillan MM-kilpailuissa 2002 ja sijoittui viidenneksi. Milanon MM-kilpailuissa 2003 hän jäi kevyessä pariairokaksikossa kymmenenneksi. Ateenan olympialaisissa 2004 hän kilpaili jälleen kevyessä perämiehettömässä nelosessa ja saavutti uransa kolmantena olympiamitalina hopeaa.


title: Anthony Edwards (soutaja)

text: Edwards jatkoi uraansa kevyessä perämiehettömässä nelosessa ja sijoittui seitsemänneksi Münchenin MM-kilpailuissa 2007 sekä yhdeksänneksi Pekingin olympialaisissa 2008. Hän saavutti Hamiltonin MM-kilpailuissa 2010 hopeaa sekä Bledin MM-kilpailuissa 2011 vihdoin maailmanmestaruuden yhdessä Todd Skipworthin, Benjamin Curetonin ja Samuel Beltzin kanssa. Viidensissä olympialaisissaan Lontoossa 2012 Edwards sijoittui kevyessä perämiehettömässä nelosessa neljänneksi.


title: Bruce Hick

text: Bruce Samuel Hick (s. 20. elokuuta 1963 Rockhampton, Queensland, Australia) on australialainen soutaja, joka voitti urallaan kevyissä luokissa yhden olympiapronssin ja kolme maailmanmestaruutta.


title: Bruce Hick

text: Hick sijoittui ensimmäisissä MM-kilpailuissaan Kööpenhaminassa 1987 kevyessä kahdeksikossa kahdeksanneksi. Milanon MM-kilpailuissa 1988 hän sijoittui kevyessä perämiehettömässä nelosessa kuudenneksi. Tasmanian MM-kilpailuissa 1990 hän saavutti kevyessä pariaironelosessa pronssia ja vuotta myöhemmin Wienin MM-kilpailuissa hän voitti samassa luokassa maailmanmestaruuden. Montrealissa 1992 ja Račicessa 1993 Hick voitti Gary Lynaghin kanssa kevyen pariairokaksikon maailmanmestaruuden. Hickin mitaliputki jatkui Indianapolisin MM-kilpailuissa 1994 kevyen perämiehettömän nelosen hopealla ja Tampereen MM-kilpailuissa 1995 kevyen pariairokaksikon pronssilla. Atlantan olympialaisissa 1996 kevyet luokat olivat ensi kertaa mukana olympiaohjelmassa ja Hick saavutti Anthony Edwardsin parina pronssia kevyessä pariairokaksikossa.


title: Bruce Hick

text: Kölnin MM-kilpailuissa 1998 Hick ja Lynagh sijoittuivat kevyessä pariairokaksikossa 12:nneksi. St. Catharinesin MM-kilpailuissa 1999 Hickin parina oli Hamish Karrasch ja he saavuttivat MM-hopeaa. Hick päätti arvokilpailu-uransa Sydneyn olympialaisissa 2000, jossa hän Karraschin parina sijoittui kevyessä pariairokaksikossa seitsemänneksi B-finaalin voitolla.


title: Eero Sauri

text: Eero Sauri (s. 18. huhtikuuta 1938 Rautavaara) on suomalainen toimittaja ja lehtikustantaja, joka teki pitkän uran ensin A-lehtien ja sitten Sanoma-konsernin palveluksessa.


title: Eero Sauri

text: Kemissä ja Hämeenlinnassa koulunsa käynyt Eero Sauri aloitti lehtiuransa teini-iässä myymällä junissa lehtiä. Hän opiskeli kirjallisuutta Helsingin yliopistossa ja toimi 1960-luvun alussa reportterina Yhtyneiden Kuvalehtien "Kuva-Postissa". Elokuussa 1963 hän siirtyi A-lehtiin ja eteni 31-vuotiaana "Apu"-lehden päätoimittajaksi (1969–1975) ja myöhemmin A-lehtien varatoimitusjohtajaksi. Vuonna 1986 hän siirtyi Sanoma-yhtiöiden erikoislehtidivisioonan kustantajaksi ja kustannusjohtajaksi, vastuullaan Sanoma Media Finlandin edeltäjä Helsinki Media. Hän jäi eläkkeelle vuonna 2002.


title: Eero Sauri

text: Eläkkeelle jäätyään Sauri on toiminut Ruotsissa Förlags AB Albinsson & Sjöbergin neuvonantajana sekä Sydöstra Sveriges Dagbladet AB:n ja Blekinge Media AB:n hallituksen jäsenenä 2004–2009. Suomessa hän on ollut Albinsson & Sjöbergin omistaman kustantamon Alfamer Oy:n hallituksen puheenjohtajana 2006–2010 sekä Metsäkustannus Oy:n hallituksen jäsenenä ja varapuheenjohtajana 2002–2010.


title: Eero Sauri

text: Eero Sauri toimi Julkisen sanan neuvoston jäsenenä ja varapuheenjohtajana 1972–1974 ja oli mukana perustamassa Aikakauslehtien Päätoimittajat ry:tä. Hän oli yhdistyksen puheenjohtaja 1984–1988 ja on nyt sen kunniajäsen. Graafisen Teollisuuden Työnantajaliiton (GTT) luottamustehtävissä hän edisti toimittajien koulutusta. Sauri on toiminut myös aikakauslehtien kansainvälisen järjestön FIPP:n hallituksessa ja editorial committeen puheenjohtajana 1985–1991.


title: Eero Sauri

text: Eero Sauri on ollut vuodesta 1964 naimisissa laulaja Vieno Kekkosen kanssa. Heillä on kakkoskoti Tornionlaaksossa, Ruotsin Pajalassa.


title: Europe Elects

text: Europe Elects on internetissä toimiva media, joka käsittelee eurooppalaisten poliittisten puolueiden kannatusta, erityisesti keskittyen Euroopan unioniin. Verkkosivuillaan ja sosiaalisessa mediassa toimiva media kokoaa mantereenlaajuisesti kannatusta mittaavaa gallup-dataa ja julkaisee sitä säännöllisesti yhteneväisessä ulkoasussa. Europe Elects julkaisee myös analyysia ja muuta eurooppalaiseen politiikkaan liittyvää aineistoa.


title: Europe Elects

text: Europe Elects toimii eri maiden kansalaisista koostuvin vapaaehtoisvoimin ja organisaation koko oli tammikuussa 2019 noin kolmekymmentä henkilöä. Perustamisen vuonna 2014 jälkeen ensimmäiset vuodet sivusto toimi lähinnä perustaja Tobias Schminken voimin.


title: Europe Elects

text: Mediasivuston tavoitteena on tuoda poliittista informaatiota laajempaan yhteiskunnalliseen tietoisuuteen, ja yhtenä sen huomioitavana piirteenä on ilmoittaa kansallisten puolueiden sijoittuminen poliittisella kartalla europarlamentti-ryhmien mukaan, jotta puolueiden poliittiset yleiset linjat olisi helppo tunnistaa maasta riippumatta.


title: Kakkosen kausi 2019

text: Kakkosen kausi 2019 on Suomen jalkapallon kolmanneksi korkeimman sarjatason kausi. Se pelataan kolmessa kahdentoista joukkueen lohkossa kaksinkertaisena sarjana.


title: Kakkosen kausi 2019

text: Lohkojen voittajat ja paras toiseksi sijoittunut pelaavat pareittain kaksiosaiset nousukarsintafinaalit, joiden voittajat nousevat Ykköseen kaudeksi 2020. Jokaisen lohkon sijalle 10 ja huonommin sijoittuneet joukkueet putoavat Kolmoseen kaudeksi 2020.


title: Tenho Autere

text: Tenho Aatos Autere (17. joulukuuta 1911 Terijoki – 21. maaliskuuta 1972 Helsinki) oli esittelijäneuvos ja oikeuskanslerinviraston kansliapäällikkö.


title: Tenho Autere

text: Tenho Autereen vanhemmat olivat rautatieläinen Frans Oskari Autere ja Anna Liisa Montonen ja puoliso vuodesta 1941 varanotaari Kirsti Kyllikki Suurla. Autere tuli ylioppilaaksi 1930, suoritti ylemmän oikeustutkinnon 1944 ja väitteli oikeustieteen tohtoriksi 1965. Kansainvälisen oikeuden dosentti Autere oli Helsingin yliopistossa vuodesta 1967. Autere työskenteli oikeusministeriössä vuodesta 1941 ja sisäministeriössä 1945–1946, valtiokonttorin lainopillinen asiamies hän oli vuonna 1947 ja oikeuskanslerinviraston lainsäädäntöneuvos hänestä tuli samana vuonna. Lainsäädäntöneuvoksena ja lainvalmistelukunnan jäsenenä Autere toimi vuoteen 1964 ja sitten vuoteen 1970 oikeuskanslerinviraston esittelijäneuvoksena. Viraston kansliapäällikkö hän oli 1966–1970 ja syksyn 1969 myös korkeimman hallinto-oikeuden ylimääräisenä hallintoneuvoksena.


title: Tenho Autere

text: Kesällä 1969 Autere oli yksi Apollo 11 -kuulentoa ja ensimmäistä kuukävelyä seuranneen suoran Kuustudio-televisiolähetyksen kymmenestä asiantuntijapanelistista.


title: Unkarin käsipallomaajoukkue

text: Unkarin käsipallomaajoukkue edustaa Unkaria miesten kansainvälisissä käsipallo-otteluissa. Joukkuetta hallinnoi Unkarin käsipalloliitto.


title: Unkarin käsipallomaajoukkue

text: Unkarin maajoukkue on saavuttanut yhden arvokisamitalin, MM-hopeaa 1986.


title: Karcocha

text: Karcocha on chileläisen Gerardo Castron hahmo, klovni ja akrobaatti. Hänen asunsa koostuu ihonmyötäisestä yksiosaisesta trikooasusta, jonka päällä on oranssit housut henkseleineen, kudotusta pääosin oranssista piposta, joka on sidottu nyöreillä leuan alle ja ruskeista tyypillisistä käyräkärkisista pellekengistä. Karcochan naama on maalattu valkoiseksi, poskipäissä on hieman punaa ja hänellä on litteä tumma kuminauhallinen irtonenä. Karcocha kommunikoi elein ja suunsa sisäpuolella olevalla viserryspillillä, jonka kanssa hän pystyy mm. muodostamaan suhteellisen ymmärrettäviä sanoja, käyttäen kuitenkin "puhekielenä" pääasiassa espanjaa.


title: Karcocha

text: Karcocha on saavuttanut suurimman suosion espanjankielisissä maissa, mutta hän on niittänyt mainetta mm. Italiassa, Saksassa, Ranskassa, Turkissa ja Yhdysvalloissa.


title: Karcocha

text: Karcocha esiintyy pääosin kaupunkien kaduilla, joilla autoliikenne ei ole vaarallisen vauhdikasta, johtuen hänen liikenteen seassa toikkaroivasta esiintymisestään. Hänen esityksensä on pääosin tilannekohtaista improvisointia katsojien ja ohikulkevien kävelijöiden, pyöräilijöiden ja autoilijoiden (sekä autojen) kanssa. Karcochan vakiotemppuja ovat mm.:


Karcocha


title: SF Bio

text: SF Bio Aktiebolag (Filmstaden) on Ruotsin suurin elokuvaketju, joka perustettiin vuonna 1998 kun Bonnier jakoi AB ensk Filmindustrin toiminnan kahteen yritykseen, elokuvateatteri SF Bio AB:hen ja ensk Filmindustri AB -tuotantoyhtiöön. Kun Bonnier-konserni myi viimeisen osuutensa SF Bio AB:n emoyhtiö Nordic Cinema Groupista AMC-teattereille vuonna 2017, yhtiölle suunnitellaan nimen muuttamista Filmstaden AB:ksi, sillä Bonnier-konserni omistaa SF-tuotemerkin (Svensk Filmindustri).


title: SF Bio

text: Ruotsin yritysrekisterivirasto käsittelee yhä virallista nimenmuutosta SF Bio AB:stä Filmstaden AB:ksi eikä ole vielä hyväksynyt sitä. Yhtiö on kuitenkin aloittanut jo SF Bio -elokuvateatterien uudistamisen Filmstaden-brändin alle.


title: SF Bio

text: SF Bio AB on osa pohjoismaisbaltialaista Nordic Cinema Group -konsernia, joka on vuodesta 2017 lähtien osa AMC-teattereiden eurooppalaista tytäryhtiötä Odeon Cinema Groupia. Järjestelyn ansiosta Filmstaden on osa maailman suurimman elokuvaketjua. AMC-teatterit ovat puolestaan vuodesta 2012 lähtien olleet osa kiinalaista Wanda-konsernia. AMC-teatterien hankinnan yhteydessä ketjun oli muutettava nimeään. Siirtyminen Filmstadeniin alkoi 26. lokakuuta 2018 ja sen odotetaan jatkuvan vuoden 2019 puoliväliin asti.


title: SF Bio

text: Filmstadenilla on elokuvateattereita ympäri Ruotsia. Vuonna 2018 elokuvateattereita oli 38, joissa oli 270 salia ja yli 34 200 katsojapaikkaa 22 paikkakunnalla.


title: Riian rauha (1920)

text: Riian rauha solmittiin 11. elokuuta 1920 Riiassa. Tämä rauhansopimus päätti Latvian ja Neuvosto-Venäjän välisen sodan. Välirauha maiden välillä oli solmittu jo 1. helmikuuta. Rauhansopimuksen toisessa artiklassa Neuvosto-Venäjä tunnusti Latvian itsenäisyyden "ikuisiksi ajoiksi".


title: Holden Camira

text: Holden Camira on Holdenin vuosina 1982–1989 valmistama ylemmän keskiluokan automalli, joka korvasi Holden Toranan. Se perustuu samalle J-pohjalevylle kuin monet muut General Motorsin saman kokoluokan mallit, esimerkiksi Opel Ascona C. Camiran seuraajaksi tuli Toyota Camryyn perustuva Holden Apollo.


title: Holden Camira

text: JB-koritunnuksen saanut alkuperäinen malli esiteltiin vuonna 1982 neliovisena sedanina. Ainoa moottorivaihtoehto oli 1,6-litrainen bensiinimoottori. Viisiovinen farmari esiteltiin seuraavana vuonna, ja sen koreja vietiin myös Isoon-Britanniaan, jossa niistä valmistettiin Vauxhall Cavalierin farmarimallia.


title: Holden Camira

text: Vuonna 1984 malli koki kasvojenkohotuksen, jossa se sai uudet leveämmät ajovalot ja umpinaisen keulan ilman perinteistä etusäleikköä. Uutena moottorina oli 1,8-litrainen. Koritunnukseksi vaihtui JD. 1,6-litrainen moottori poistui valikoimasta vuonna 1986.


title: Holden Camira

text: Keväällä 1987 tuli toinen pienempi kasvojenkohotus, jolloin 1,8-litrainen moottori korvattiin 2,0-litraisella. Uudeksi koritunnukseksi tuli JE.


title: Anton Ollikainen

text: Anton Ollikainen (s. 11. maaliskuuta 1993 Hämeenlinna) on suomalainen jääkiekkoilija, joka pelaa Mestis-joukkue Lempäälän Kisassa. Hän toimii joukkueen varakapteenina. Ollikainen on pelannut kaudella 2018–2019 myös lainalla LeKin yhteistyöseurassa, SM-liigajoukkue Tapparassa. Hän on pelipaikaltaan oikea laitahyökkääjä.


title: Anton Ollikainen

text: Ollikainen on Hämeenlinnan Pallokerhon kasvatti. Hän voitti kauden 2009–2010 päätteeksi B-nuorten SM-hopeaa, kauden 2011–2012 päätteeksi A-nuorten SM-pronssia ja kauden 2012–2013 A-nuorten Suomenmestaruuden. Kaudella 2013–2014 Ollikainen edusti HPK:n A-nuoria myös Junior Club World Cupissa, joka päättyi hopeaan.


title: Anton Ollikainen

text: Kaudeksi 2014–2015 Ollikainen siirtyi vuoden mittaisella sopimuksella Mestis-joukkue Heinolan Peliittoihin. Hänen tulokaskautensa toi 56 runkosarjaottelussa tehot 10+12=22. Ollikainen oli joukkueen ainoa kauden kaikki 56 runkosarjaottelua pelannut pelaaja. Kaudeksi 2015–2016 hän siirtyi TuToon, josta Ollikainen siirtyi kaudeksi 2016–2017 jatkamaan Mestis-uraansa Kajaanin Hokkiin.


title: Anton Ollikainen

text: Ollikainen olisi jatkanut Hokissa myös kaudella 2017–2018, mutta joukkue jäi kuitenkin ilman Mestis-lisenssiä, ajautui konkurssiin ja näin ollen Ollikaisen sopimus purettiin. Kauden kynnyksellä, syyskuussa 2017 hän sai lopulta sopimuksen Lempäälän Kisan Mestis-joukkueeseen. Ollikainen oli kymmenellä osumallaan joukkueen kolmanneksi paras maalintekijä. Kaudeksi 2018–2019 hänet nimettiin LeKin varakapteeniksi. Ollikainen lainattiin seuran yhteistyöjoukkueeseen, SM-liigajoukkue Tapparaan 18. tammikuuta 2019 pelattuun vierasotteluun Saimaan Palloa vastaan. Hänet merkittiin liigadebyytissään joukkueen nelosketjun oikeaan laitaan Juhani Jasun ja Matias Lehtosen viereen. Ollikainen sai ottelussa jääaikaa 9.29 minuuttia.


title: Richard Dogbeh

text: Richard Dogbeh (1932 Togo – 23. marraskuuta 2003 Cotonou Benin), synt. Gbèmagon Richard Dogbeh, oli Togossa syntynyt ja Beninissä vaikuttanut kirjailija ja opettaja. Hän toimi Beninin (vuoteen 1975 Dahomey) hallituksen opetusministerinä vuosina 1963–1966. Hän kuului myös Unescon asiakirjojen, kirjastojen ja arkistojen kansainväliseen neuvoa-antavaan komiteaan ja toimi Unescon koulutusjärjestelmien asiantuntijana lähes koko Länsi-Afrikassa.


title: Richard Dogbeh

text: Kirjailijana Dogbeh aloitti nuorena, ja hän sai romaanistaan jo 16-vuotiaana maansa "Institut Français d'Afrique Noire" -palkinnon. Hän julkaisi myös esseitä, runoja ja tarinoita.


title: Richard Dogbeh

text: Richard Dogbeh kirjoitti useita runokokoelmia: "Les Eaux du Mono" (1963), "Rives mortelles" (1964), "Voyage au pays de Lénine" (1967), "Cap Liberté" (1969).


title: DuuniExpo

text: DuuniExpo on Lahden ammattikorkeakoulun opiskelijoiden järjestämä vuosittainen rekrytointi- ja verkostoitumismessu. Se on isoin vuosittainen rekrytointimessu Päijät-Hämeen alueella sekä yksi isoimmista vuosittaisista rekrytointimessuista koko Suomessa. Tapahtuma on suunnattu erityisesti sekä opiskelijoille, että työnhakijoille.


title: DuuniExpo

text: Messut järjestettiin ensimmäisen kerran vuonna 2008 ja vuodesta 2010 lähtien ne on järjestetty Lahden messukeskuksessa. Messukävijöitä tapahtumassa vierailee vuosittain keskimäärin 4 000 - 5 000. Näytteilleasettajia paikalla on yleensä noin 70 - 90.


title: DuuniExpo

text: Messuilla on ollut tapana esiintyä myös monia puhujia. Tapahtumassa puhujina ovat olleet muun muassa Matti Vanhanen, Pekka Haavisto, Sipe Santapukki, Bruce Oreck, Anni Sinnemäki sekä Lauri Ihalainen.


title: Tessvärr

text: Tessvärr on kylä Salon kaupungin Särkisalossa. Kylä sijaitsee Ulkoluodon saaren pohjoisosassa.


title: Tessvärr

text: Tessvärrin kylä käsittää Ulkoluodon pohjoisosan ja muita pienempiä lähisaaria. Melkein Ulkoluotoon kiinni kasvanut Björnholmenin saari kuuluu Perniön Latokartanon kylään. Valtaosa kylän alueesta on asumatonta kalliosta metsämaata ja osa ranta-alueista on kesäasutuskäytössä. Kylässä sijaitsee Tessvärin kartano, joka on luokiteltu valtakunnallisesti merkittäväksi rakennetuksi kulttuuriympäristöksi.


title: Tessvärr

text: Tessvärr lienee asutettu 1200-luvun aikana. Varhaisin maininta kylästä on vuodelta 1475. Tessvärin kartano perustettiin 1580-luvulla yhdistämällä kylän kantatilat. Kartano siirtyi kruunulle ison peruutuksen seurauksena 1683 ja siitä tuli kruunun ratsutila 1753. Kartanon nykyiset rakennukset ovat peräisin 1800-luvulta.


title: GP2 San Marinon Grand Prix

text: GP2 San Marinon Grand Prix oli GP2-sarjan osakilpailu, joka ajettiin vuosina 2005–2006 Autodromo Enzo e Dino Ferrarin moottoriradalla Imolassa Italiassa.


title: HEAT 1X Tycho Brahe

text: HEAT1X Tycho Brahe on Tanskalaisen Copenhagen Suborbitals-rakettiharrastajaryhmän rakentama ja laukaisema sub-orbitaalinen raketti. Laukaisuhetkellä se oli maailman suurin harrasteraketti. Raketti laukaistiin 3. kesäkuuta 2011 Bornholmin saarelta Ruotsin eteläpuolelta. Teoreettisesti raketilla pääsee yli 100 kilomterin korkeuteen, mutta neitsytlennolla tavoitteena oli vain 15 kilometriä.


title: HEAT 1X Tycho Brahe

text:
Raketin ensilento ei kuitenkaan sujunut suunnitellusti, kun raketti lähti kallistumaan voimakkaasti sivusuuntaan. Raketin moottori jouduttiin sammuttamaan vain 15 sekunnin kiihdytyksen jälkeen 1,4 kilometrin korkeudessa. Lennon korkeudeksi jäi vain 2,8 kilometriä, ja raketti laskeutui mereen 8,5 kilometrin päähän laukaisupaikasta.
Raketin koko on mitoitettu niin, että sen kyytiin mahtuu yksi ihminen puoli-istuvaan asentoon. Raketti myös kiihdyttää suhteellisen hitaasti. Jos raketti toimii odotetusti tulevaisuudessa, ryhmä voi hakea lupaa miehitettyyn lentoon avaruuden rajalle.


title: Alpo Autio

text: Eino Alpo Autio (1. huhtikuuta 1891 Kymi – 26. syyskuuta 1964 Helsinki) oli diplomi-insinööri, joka toimi Lappeenrannan ja Oulun kaupungininsinöörinä ja Oulun apulaiskaupunginjohtajana.


title: Alpo Autio

text: Alpo Aution vanhemmat olivat kauppalaivuri Vilho Autio ja Tilda Kilpi ja puoliso vuodesta 1921 Vilma Elisabet Inkilä. Autio tuli ylioppilaaksi 1911 ja valmistui diplomi-insinööriksi Teknillisestä korkeakoulusta 1917. Työuransa alkuvuosina Autio toimi Helsingin kaupungin, Outokummun, Granitin ja Kaukaan tehtaiden palveluksessa. Lappeenrannan kaupungininsinöörinä hän työskenteli 1922 ja Oulun 1923–1930 ja Oulun apulaiskaupunginjohtajana 1930–1957. Hän oli useiden toimikuntien js yhdisten jäsen tai puheenjohtaja, kuten Merikosken voimalaitoksen rakennustoimikunnan puheenjohtaja 1939–1950 ja Oulun Puhelimen johtokunnan jäsen 1933–1947 ja puheenjohtaja 1948–1957.


title: Emil Autio

text: Emil Edvard Autio (26. tammikuuta 1889 Uusikirkko – 21. elokuuta 1957 Joensuu) oli suomalainen juristi, joka toimi muun muassa kihlakunnantuomarina ja Sortavalan viimeisenä pormestarina.


title: Emil Autio

text: Emil Aution vanhemmat olivat seppä Erik Autio ja Amalia Toivonen ja puoliso vuodesta 1919 Edith Krause. Autio tuli ylioppilaaksi 1910 ja suoritti ylemmän oikeustutkinnon 1914 ja ylemmän hallintotutkinnon 1915. Varatuomarin arvon hän sai 1917. Autio oli Sortavalan kaupungin pormestari 1920–1940 ja Kiteen tuomiokunnan tuomari vuodesta 1945. Vt. sotaylituomarina hän toimi vuonna 1940.


title: Artturi Käpy

text: Artturi Akseli Käpy, sukunimi vuoteen 1889 "Alander" (17. kesäkuuta 1874 Nakkila – 9. lokakuuta 1945 Helsinki) oli suomalainen insinööri, teollisuusneuvos ja Viipurin sahateollisuuskoulun rehtori.


title: Artturi Käpy

text: Kävyn vanhemmat olivat nimismies Karl Johan Alfred Alander ja Eva Sofia Forsman. Hän pääsi ylioppilaaksi 1894 Tampereen lyseosta ja valmistui insinööriksi Polyteknillisestä opistosta 1898.


title: Artturi Käpy

text: Käpy oli Mäntän paperitehtaalla apulaispaperimestarina 1898, apulaisinsinöörinä rakentamassa Oy Atlaksen paperitehdasta Simpeleellä 1900, koneinsinöörinä Yhdysvalloissa 1900–1903, Porin yksityisessä teollisuuskoulussa rehtorina ja koneosaston ammattiopettajana 1903–1905, Mustialan maanviljelys- ja meijeriopistossa maatalouskoneiden opettajana 1906–1907 ja valtion maatalouskonekonsulttina 1906–1909. Hän toimi Lahden piirin ammattientarkastajana 1909–1916, Helsingin piirin ammattientarkastajana 1916–1918, ammattien ylitarkastajana ja sosiaalihallituksen jäsenenä 1918–1919 ja Oy Victor Forseliuksen maatalouskoneiden myvntiliikkeen teknillisenä johtajana Turussa 1920. Hän oli vuonna 1921 Viipuriin perustetun Viipurin sahateollisuuskoulun (myöhemmin Suomen sahateollisuuskoulu) opettajana ja rehtorina 1921–1938 sekä Teknillisen korkeakoulun puun mekaanisen teknologian opettajana 1922–1930. Käpy sai teollisuusneuvoksen arvon 1934. Suomen sahateollisuuskoulun opetus siirtyi 1940 Kotkaan ensin tilapäisesti ja vuodesta 1945 pysyvästi.


title: Artturi Käpy

text: Käpy toimi Suomen sisällissodan aikana Lahden komendanttina sen jälkeen valkoiset valtasivat kaupungin. Useat tutkijat pitävät häntä ja Hennalan vankileirin vartiopäällikköä Hans Kalmia vastuullisina ainakin yli 600 punaisen sotavangin teloituksiin Hennalassa.


title: Artturi Käpy

text: Artturi Käpy oli naimisissa vuodesta 1902 Agnes Maria Reimuksen kanssa. Artturi Kävyn veli oli Turun hovioikeuden presidentti ja Suomalaisen puolueen kansanedustaja Aleksi Käpy.


title: Seoul Station

text: Seoul Station () on eteläkorealainen vuonna 2016 ilmestynyt animaatioelokuva, jonka on ohjannut sekä käsikirjoittanut Yeon Sang-ho. Sen pääosissa ääninäyttelevät Ryu Seung-ryong, Shim Eun-kyung ja Lee Joon. Elokuva esitettiin ensimmäistä kertaa Edinburghin elokuvajuhlien yhteydessä 2016. Elokuva on esiosa saman vuoden elokuvalle "Train to Busan".


title: Seoul Station

text: Elokuva sijoittuu Souliin, jossa Hye-sun jättää taakseen työnsä prostituointuna, sekä poikaystävänsä Ki-woongin. Pian Soulin asemalla puhkeaa vaarallinen epidemia, joka muuttaa ihmiset nopeiksi zombeiksi. Hye-sun pakenee poliisiaseman vankiselliin muutaman muun kanssa, ja tietämättöminä epidemian leviävän pureman kautta he ottavat sisään myös pureman saaneen poliisin. Samaan aikaan, Hye-sunin entinen sutenööri Suk-gyu esittää tämän isää Ki-woongille, jotka alkavat etsimään kuumeisesti naista.


title: Seoul Station

text: Vankisellissä poliisi kuolee, ja tartuttaa toisen selviytyjän. Pian he saavat apujoukkoja laitokseen, ja Hye-sun pakenee kodittoman miehen kanssa ambulanssiin. Ambulanssi ajaa kolarin, ja kaksikko matkaa eteenpäin junatunnelin kautta. Ki-woong ja Suk-gyu päätyvät mellakkapoliisien järjestämään karantiiniin. Myös Hye-sun ja koditon mies päätyvät samaan karanteeniin, johon zombit yrittävät tunkeutua. Karanteeni täyttyy pian zombeista, mutta Hye-sun pääsee pakoon.


title: Seoul Station

text: Hye-sun pääsee pakoon hylättyyn kerrostaloon, jonne Ki-woong löytää. Hye-sun ja Ki-woong saavat selville Suk-gyun todelliset aikeet, ja tämä tappaa Ki-woongin. Suk-gyu yrittää tämän jälkeen hyväksikäyttää Hye-sunia. Hye-sun on kuitenkin saanut tartunnan, ja muuttuu zombiksi tappaen Suk-gyun. Kamera ohittaa tämän jälkeen Ki-woongin ruumiin ja zombit, jotka tuhoavat karaanteenin.


title: Saas-Almagell

text: Saas-Almagell on kunta Sveitsissä Valais’n kantonissa. Siellä on vajaat 400 vakinaista asukasta. Saas-Almagell on yksi Vispin hallinnollisen alueen () 19 kunnasta.


title: Saas-Almagell

text: Saas-Almagell sijaitsee Valais’n saksankielisessä osassa, Vispajoen toisen alkujoen Saaser Vispan latvoilla. Kunnan asutus on keskittynyt joen syvään laaksoon runsaan 1 600 metriin korkeuteen. Saas-Alamgell rajoittuu lännessä Zermattin, Täschin, Saas-Feen kuntiin, pohjoisessa Saas-Grundiin, idässä Simploniin ja Zwischbergeniin sekä kaakossa Italian Verbano-Cusio-Ossolan maakuntaan.


title: Saas-Almagell

text: Suuri osa Saas-Almagellista on vuoristoa, Valais’n Alppeja. Korkeimmat vuorenhuiput kunnan alueella ovat Rimpfischhorn (4 199 m), Strahlhorn (4 190 m), Allalinhorn (4 027 m) ja Weissmies (4 017 m).


title: Saas-Almagell

text: Koko Saaser Vispan laakso, Saastal, on tunnettua talvi- ja kesämatkailualuetta.


title: Saas-Almagell

text: Saas-Almagellin ensimmäinen hotelli rakennettiin 1890-luvulla. Matkailu oli aluksi kesämatkailua, ja ensimmäinen hiihtoalue (Furggstalden) otettiin käyttöön vuonna 1965. Vuonna 2008 kylässä oli 1 800 vuodepaikkaa, ja yöpymisiä oli 170 000.


title: Saas-Almagell

text: Kunnan eteläosassa on Mattmarkin patojärvi, jonka vedet käytetään sähköntuotantoon Kraftwerke Mattmark AG:n voimalaitoksissa Saas-Almagellin kylän tuntumassa.


title: Saas-Almagell

text: Saas-Almagelliin rakennettiin tieyhteys Saas-Grundista vuonna 1948.


title: Saas-Almagell

text: Kylään on säännöllinen linja-autoyhteys: postiauto Saas-Grundista kulkee puolen tunnin välein. Kesäaikaan osa vuoroista jatkaa Mattmarkin padolle.


title: Saas-Almagell

text: Elia Zurbriggen, Heidi Zurbriggen ja Pirmin Zurbriggen ovat tunnettuja alpinisteja Saas-Almagellista.


title: Salibandy World Gamesissa 2017

text: Salibandy oli ensimmäistä kertaa varsinaisena lajina 2017 World Gamesissa. Vuoden 1997 Lahden World Gamesissa salibandy oli ollut näytöslaji. Vain miesten maajoukkueet osallistuivat World Gamesiin.


title: Salibandy World Gamesissa 2017

text: World Gamesin salibandymaajoukkue pelattiin salibandyn säännöistä poiketen 3×15 minuutin peliajalla ja joukkueen kokoonpanoon sai kuulua kustannussyistä vain 14 pelaajaa.


title: Salibandy World Gamesissa 2017

text: Karsinnat World Gamesiin käytiin 2016 MM-kisojen yhteydessä. MM-kisojen kolme parasta, paras Puolan naapurimaa ja paras ei-eurooppalainen maa pääsivät mukaan World Gamesiin. Lisäksi World Gamesin isäntämaa Puola pääsi automaattisesti mukaan.


title: Salibandy World Gamesissa 2017

text:
Välierät
Sijat 5-6


title: Salibandy World Gamesissa 2017

text: Pronssiottelu


title: Salibandy World Gamesissa 2017

text: Finaali


title: Harald Backman

text: Harald Otto Backman (2. marraskuuta 1884 Impilahti – 19. tammikuuta 1968 Helsinki) oli insinööri, joka toimi tie- ja vesirakennushallituksen yli-insinöörinä ja pääjohtajan sijaisena.


title: Harald Backman

text: Harald Backmanin vanhemmat olivat lääketieteen ja kirurgian tohtori, piirilääkäri Herman Backman ja Adéle Barth ja puoliso vuodesta 1908 Elsa Helena Perander (k. 1952). Backman tuli ylioppilaaksi 1906 ja valmistui insinööriksi Polyteknillisestä opistosta 1907. Hän oli tie- ja vesirakennushallituksen palveluksessa vuodesta 1907, ensin geodeetti ja sitten nuorempi insinööri vuodesta 1919, toimistoinsinööri vuodesta 1920 ja siltaosaston johtaja vuodesta 1925. Yli-insinööri hänestä tuli 1930. Backman toimi viraston pääjohtajan sijaisena 1932–1953. Backman osallistui lukuisiin vesistösuunnitelmiin ja valvoi osastonsa johtajana tuhansien maantiesiltojen rakentamista. Hän oli monien komiteoiden ja järjestöjen jäsen julkaisi tie- ja vesirakennushallituksen historiikin vuonna 1930.


title: Dalby (Australia)

text: Dalby on kaupunki Australiassa, Queenslandin osavaltiossa. Kaupungissa oli 12 005 asukasta vuoden 2016 väestönlaskennassa, ja se sijaitsee 210 kilometriä Brisbanesta luoteeseen. Dalby perustettiin vuonna 1841, ja siitä tuli kaupunki vuonna 1854. Nykyään kaupungin ympäristössä tuotetaan esimerkiksi vehnää ja puuvillaa. Hiilikaivos on ollut taloudellisesti tärkeä 2000-luvulla. Kaupungin asukkaista noin 24 prosenttia on alle 14-vuotiaita, ja noin 14 prosenttia on yli 65-vuotiaita.


title: Dalby (Australia)

text: Dalbyssa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 19 °C ja keskimääräinen sademäärä 669 millimetriä. Tammikuu on lämpimin kuukausi. Silloin vuorokauden keskilämpötila on noin 25 °C. Kylmin kuukausi on heinäkuu, jolloin keskilämpötila on noin 11 °C. Sateisin kuukausi on joulukuu, jolloin sataa keskimäärin noin 107 millimetriä. Elokuu puolestaan on kuivin kuukausi. Silloin keskimääräinen sadanta on noin 20 millimetriä.


title: Emerald (Queensland)

text: Emerald on kaupunki Australiassa, Queenslandin osavaltiossa. Kaupungissa oli 13 529 asukasta vuoden 2016 väestönlaskennassa, ja se sijaitsee 920 kilometriä Brisbanesta luoteeseen. Emerald perustettiin 1860-luvulla, ja siitä tuli kaupunki vuonna 1878. Nykyään kaupungin ympäristössä kasvatetaan esimerkiksi karjaa ja lampaita. Siellä tuotetaan myös puuvillaa. Kaupungin asukkaista noin 26 prosenttia on alle 14-vuotiaita, ja noin viisi prosenttia on yli 65-vuotiaita.


title: Emerald (Queensland)

text: Emeraldissa on Köppenin ilmastoluokituksen mukaan subtrooppinen aroilmasto. Vuoden keskilämpötila on noin 22 °C ja keskimääräinen sademäärä 676 millimetriä. Tammikuu on lämpimin kuukausi. Silloin vuorokauden keskilämpötila on noin 28 °C. Kylmin kuukausi on heinäkuu, jolloin keskilämpötila on noin 15 °C. Sateisin kuukausi on helmikuu, jolloin sataa keskimäärin noin 117 millimetriä. Syyskuu puolestaan on kuivin kuukausi. Silloin keskimääräinen sadanta on noin 16 millimetriä.


title: Gracemere

text: Gracemere on kaupunki Australiassa, Queenslandin osavaltiossa. Kaupungissa oli 10 813 asukasta vuoden 2016 väestönlaskennassa, ja se sijaitsee Brisbanesta luoteeseen. Kaupungin asukkaista noin 27 prosenttia on alle 14-vuotiaita, ja noin kahdeksan prosenttia on yli 65-vuotiaita.


title: Gracemere

text: Emeraldissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 22 °C ja keskimääräinen sademäärä 839 millimetriä. Tammikuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on heinäkuu, jolloin keskilämpötila on noin 16 °C. Sateisin kuukausi on tammikuu, jolloin sataa keskimäärin noin 158 millimetriä. Syyskuu puolestaan on kuivin kuukausi. Silloin keskimääräinen sadanta on noin 21 millimetriä.


title: Titta Keinänen

text: Titta Keinänen (28. lokakuuta 1993) on suomalainen karateka, joka vuonna 2018 voitti ensimmäisenä suomalaisena Karate1 Premier League -osakilpailun. Hänet valittiin tammikuussa 2019 Vuoden läpimurto -urheilijaksi Suomessa.


title: Titta Keinänen

text: Titta Keinänen syntyi Honkilahden kylässä Eurassa. Perheessä oli viisi lasta, joista Titta oli keskimmäinen ja ainoa tyttö. Hän aloitti karateuransa yhdeksänvuotiaana isänsä Kai Keinäsen valmennuksessa.


title: Titta Keinänen

text: Keinänen lopetti 16-vuotiaana uransa. Hän on kertonut, että silloin tuntui rankalta olla suurimman osan ajastaan isän ja myös kilpailleen isoveljen kanssa. Keinänen piti neljä vuotta taukoa karetesta. Hän oli muun muassa vuoden vaihto-oppilaana Ecuadorissa ja opiskeli parturi-kampaajaksi.


title: Titta Keinänen

text: Keinänen oli 20-vuotias, kun hän päätti palata karaten pariin. Hänen valmentajaisänsä Kai Keinänen siirtyi vuoden 2017 alusta puolipäivätoimiseksi ammattivalmentajaksi ja vuoden 2018 alusta kokopäivätoimiseksi karaten olympiavalmentajaksi. Keinänen vaihtoi vuonna 2017 kevyemmistä sarjoista yli 68 kilogrammaisten sarjaan.


title: Titta Keinänen

text: Keinänen voitti huhtikuussa 2018 Marokossa järjestetyn Karate1 Premier League -kilpailun. Se oli ensimmäinen kerta, kun suomalainen voitti Karate1-osakilpailun. Toisen osakilpailuvoittonsa hän kesäkuussa Turkissa. Vuoden 2018 maailmanmestaruuskilpailuissa Keinänen sijoittui seitsämenneksi. Maailmancupin kokonaispisteissä hän oli toinen.


title: Titta Keinänen

text: Valmennuksen kokopäiväistymisen ja sarjavaihdon jälken Keinänen on noussut aivan karaten maailmanhuipulle. Vuoden 2017 alussa hän ei mahtunut maaimanlistalla 200 parhaan joukkoon, ja vuoden 2018 alussa hän oli noussut 67:ksi. Vuoden 2019 alussa hän oli noussut jo toiseksi oman sarjansa maailmanrankingissa. Urheilutoimittajain liitto palkitsi Keinäsen Suomen urheilugaalassa tammikuussa 2019 Vuoden läpimurto -palkinnolla.


title: Gympie

text: Gympie on kaupunki Australiassa, Queenslandin osavaltiossa. Kaupungissa oli 18 267 asukasta vuoden 2016 väestönlaskennassa, ja se sijaitsee 145 kilometriä Brisbanesta pohjoiseen. Gympie perustettiin vuonna 1867, ja siitä tuli kaupunki vuonna 1905. Nykyään kaupungin ympäristössä kaivetaan esimerkiksi kultaa ja hopeaa. Siellä tuotetaan myös ananasta ja maitotuotteita. Kaupungin asukkaista noin 20 prosenttia on alle 14-vuotiaita, ja noin 22 prosenttia on yli 65-vuotiaita. Kaupunki on nimetty kosketuksesta polttavan gympie-gympie-puun mukaan.


title: Gympie

text: Gympiessa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 21 °C ja keskimääräinen sademäärä 1 150 millimetriä. Tammikuu on lämpimin kuukausi. Silloin vuorokauden keskilämpötila on noin 25 °C. Viilein kuukausi on heinäkuu, jolloin keskilämpötila on noin 15 °C. Sateisin kuukausi on tammikuu, jolloin sataa keskimäärin noin 172 millimetriä. Syyskuu puolestaan on kuivin kuukausi. Silloin keskimääräinen sadanta on noin 36 millimetriä.


title: Kingaroy

text: Kingaroy on kaupunki Australiassa, Queenslandin osavaltiossa. Kaupungissa oli 10 070 asukasta vuoden 2016 väestönlaskennassa, ja se sijaitsee 160 kilometriä Brisbanesta luoteeseen. Kingaroy perustettiin vuonna 1886. Nykyään kaupungin ympäristössä tuotetaan esimerkiksi maapähkinöitä ja maitotuotteita. Kaupungissa valmistetaan maatalouslaitteita. Kaupungin asukkaista noin 20 prosenttia on alle 14-vuotiaita, ja noin 22 prosenttia on yli 65-vuotiaita.


title: Kingaroy

text: Kingaroyssa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 18 °C ja keskimääräinen sademäärä 815 millimetriä. Tammikuu on lämpimin kuukausi. Silloin vuorokauden keskilämpötila on noin 24 °C. Viilein kuukausi on heinäkuu, jolloin keskilämpötila on noin 11 °C. Sateisin kuukausi on tammikuu, jolloin sataa keskimäärin noin 112 millimetriä. Syyskuu puolestaan on kuivin kuukausi. Silloin keskimääräinen sadanta on noin 33 millimetriä.


title: Saas-Balen

text: Saas-Balen on kunta Sveitsissä Valais’n kantonissa. Siellä on noin 350 vakinaista asukasta. Saas-Balen on yksi Vispin hallinnollisen alueen () 19 kunnasta.


title: Saas-Balen

text: Saas-Balen sijaitsee Valais’n saksankielisessä osassa, Vispajoen toisen alkujoen Saaser Vispan latvoilla. Kunnan asutus on keskittynyt joen syvään laaksoon noin 1 500 metriin korkeuteen. Saas-Balen rajoittuu etelässä Saas-Feen ja Saas-Grundin kuntiin, lännessä St. Niklausiin, pohjoisessa Eisteniin ja idässä Simploniin.


title: Saas-Balen

text: Suuri osa Saas-Balenista on vuoristoa, Valais’n Alppeja. Korkein vuorenhuippu kunnan alueella on Fletschhorn (3 985 m).


title: Saas-Balen

text: Koko Saaser Vispan laakso, Saastal, on tunnettua talvi- ja kesämatkailualuetta. Saas-Balenissa on matkailijoille 500 vuodepaikkaa.


title: Saas-Balen

text: Saas-Baleniin valmistui tieyhteys pohjoisesta, Vispistä, vuonna 1935. Kylään on säännöllinen linja-autoyhteys: postiauto Brigistä ja Vispistä Saas-Feehen kulkee Saas-Balenin kautta puolen tunnin välein.


title: Mackay (Queensland)

text: Mackay on kaupunki Australiassa, Queenslandin osavaltiossa. Kaupungissa oli 75 704 asukasta vuoden 2016 väestönlaskennassa, ja se sijaitsee Brisbanesta luoteeseen. Mackay perustettiin vuonna 1862, ja siitä tuli kaupunki vuonna 1918. Nykyään kaupungin ympäristössä tuotetaan esimerkiksi puutavaraa ja maitotuotteita. Turismi on myös tärkeää kaupungille. Kaupungin asukkaista noin 21 prosenttia on alle 14-vuotiaita, ja noin 13 prosenttia on yli 65-vuotiaita.


title: Mackay (Queensland)

text: Mackayssa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 23 °C ja keskimääräinen sademäärä 1 723 millimetriä. Tammikuu on lämpimin kuukausi. Silloin vuorokauden keskilämpötila on noin 26 °C. Viilein kuukausi on heinäkuu, jolloin keskilämpötila on noin 17 °C. Sateisin kuukausi on helmikuu, jolloin sataa keskimäärin noin 350 millimetriä. Syyskuu puolestaan on kuivin kuukausi. Silloin keskimääräinen sadanta on noin 17 millimetriä.


title: Maryborough

text: Maryborough on kaupunki Australiassa, Queenslandin osavaltiossa. Kaupungissa oli 22 205 asukasta vuoden 2016 väestönlaskennassa, ja se sijaitsee Brisbanesta pohjoiseen. Maryborough perustettiin vuonna 1843, ja siitä tuli kaupunki vuonna 1905. Nykyään kaupungin ympäristössä tuotetaan monenlaisia maataloustuotteita. Kaupungissa valmistetaan esimerkiksi laivoja ja huonekaluja. Kaupungin asukkaista noin 18 prosenttia on alle 14-vuotiaita, ja noin 25 prosenttia on yli 65-vuotiaita.


title: Maryborough

text: Maryboroughissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 21 °C ja keskimääräinen sademäärä 1 183 millimetriä. Tammikuu on lämpimin kuukausi. Silloin vuorokauden keskilämpötila on noin 26 °C. Viilein kuukausi on heinäkuu, jolloin keskilämpötila on noin 16 °C. Sateisin kuukausi on helmikuu, jolloin sataa keskimäärin noin 181 millimetriä. Syyskuu puolestaan on kuivin kuukausi. Silloin keskimääräinen sadanta on noin 33 millimetriä.


title: Nambour

text: Nambour on kaupunki Australiassa, Queenslandin osavaltiossa. Kaupungissa oli 18 183 asukasta vuoden 2016 väestönlaskennassa, ja se sijaitsee Brisbanesta pohjoiseen. Kaupungin asukkaista noin 20 prosenttia on alle 14-vuotiaita, ja noin 20 prosenttia on yli 65-vuotiaita.


title: Nambour

text: Nambourissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 20 °C ja keskimääräinen sademäärä 1 765 millimetriä. Tammikuu on lämpimin kuukausi. Silloin vuorokauden keskilämpötila on noin 25 °C. Viilein kuukausi on heinäkuu, jolloin keskilämpötila on noin 15 °C. Sateisin kuukausi on helmikuu, jolloin sataa keskimäärin noin 260 millimetriä. Syyskuu puolestaan on kuivin kuukausi. Silloin keskimääräinen sadanta on 45 millimetriä.


title: Bars Kazan

text: Bars Kazan on venäläinen jääkiekkojoukkue Kazanin kaupungista Tatarstanin tasavallasta. Joukkue on perustettu vuonna 2009 alun perin Venäjän nuorten jääkiekkoliiga MHL-joukkueeksi. Kuitenkin kaudeksi 2014–2015 joukkue siirtyi pelaamaan Venäjän toiseksi korkeimmalle sarjatasolle VHL-liigaan. Joukkue toimii KHL-joukkuen Ak Bars Kazanin farmijoukkueena.


title: Jermaine Marshall

text: Jermaine Marshall (7. marraskuuta 1990 Etters, Pennsylvania – 18. tammikuuta 2019 Nantes, Ranska) oli yhdysvaltalainen koripalloilija, pelipaikaltaan etupäässä heittävä takamies. Marshall pelasi yliopistouransa jälkeen muun muassa Kreikan, Suomen ja Kyproksen pääsarjoissa. Suomessa hän saavutti Helsinki Seagullsissa SM-pronssia vuonna 2018. Marshall kuoli kesken uransa Nantesissa 28-vuotiaana.


title: Jermaine Marshall

text: Marshall pelasi yliopistokoripalloa Pennsylvanian osavaltionyliopistossa vuosina 2010–2013 ja Arizonan osavaltionyliopistossa kauden 2013–2014. Viimeisellä yliopistokaudellaan hän oli konferenssinsa tarkin kolmen pisteen korien heittäjä 40,4 prosentin tarkkuudella ja johti 15,1 pisteen ottelukeskiarvollaan joukkueensa NCAA:n lopputurnaukseen.


title: Jermaine Marshall

text: Yliopistovaiheensa päätettyään Marshall siirtyi ammattilaiseksi. Hän pelasi italialaisessa alasarjajoukkue Junior Casalessa. Keväällä 2016 Marshall pelasi Kreikan pääsarjassa Nea Kifisiássa. Syksyn 2016 hän pelasi Kyproksen pääsarjajoukkue Apollon Limassolissa.


title: Jermaine Marshall

text: Kevään 2017 Marshall pelasi Alankomaiden pääsarjassa Rotterdam Basketballissa. Syyskuussa 2017 Marshall siirtyi Suomen pääsarjaan Helsinki Seagullsiin yksivuotisella sopimuksella. Hänellä oli runkosarjassa sarjan kahdeksanneksi korkein pistekeskiarvo. Korisliigan piste-ennätyksensä (30) Marshall teki 20. helmikuuta 2018 Katajaa vastaan. Seagulls-kausi päättyi SM-pronssimitaliin Marshallin oltua pronssiottelussa Seagullsin paras pisteidentekijä 25 pisteellään.


title: Jermaine Marshall

text: Syksyllä 2018 Marshall siirtyi Ranskan toiseksi korkeimmalla sarjatasolla pelanneeseen Nantesiin, jossa hän oli joukkueen parhaita pisteidentekijöitä. Marshall löydettiin kuolleena Nantesin-asunnostaan 18. tammikuuta 2019. Hän oli kuollessaan 28-vuotias.


title: Jermaine Marshall

text: Marshallin siirryttyä Helsinki Seagullsiin joukkueen valmentaja kuvaili häntä urheilulliseksi korintekijäksi, jonka muut ominaisuudet korvasivat kolmospaikalle kansainvälisestä näkökulmasta jonkinasteista lyhyyttä. Marshall pelasi kuitenkin usein heittävänä takamiehenä eikä pienenä laitahyökkääjänä.


title: Ferdinand Alfthan

text: Ferdinand Alfthan (16. lokakuuta 1857 Viipuri – 25. kesäkuuta 1921 Viipuri) oli suomalainen Viipurissa toiminut kauppaneuvos ja varakonsuli.


title: Ferdinand Alfthan

text: Alfthanin vanhemmat olivat kauppias Ferdinand Alfthan ja Charlotta Adelaide (Adèle) Kuhlström. Hän pääsi ylioppilaaksi 1874 Viipurin alkeisoppilaitoksesta.


title: Ferdinand Alfthan

text: Alfthan opiskeli vuoden verran kieliä Helsingin yliopistossa ja oli sitten kolme vuotta Hackman & Co:n liikkeen palveluksessa Viipurissa ja sen jälkeen kolme vuotta "Rosenius & Sesemann"-toiminimen palveluksessa. Vuonna 1881 hän tuli konttoristina isänsä 1879 perustaman toiminimen Ferd. Alfthanin palvelukseen. Hänestä tuli 1883 liikkeen osakas ja 1889 isänsä kuoltua liikkeen johtaja. Alfthan toimi samalla Havin tehtaiden ja Newskin steariiniyhtiön Viipurin tehtaan isännöitsijänä. Ferd. Alfthanin toiminimi toi Suomeen etupäässä kahvia ja lisäksi myös viljaa, sokeria, riisiryynejä, silavaa, tupakkaa ynnä muuta.


title: Ferdinand Alfthan

text: Ferdinand Alfthan oli naimisissa vuodesta 1887 Vivia Agda Lindqvistin kanssa.


title: Lignaanit

text: Lignaanit ovat laaja ja rakenteeltaan monimuotoinen joukko fenoleihin kuuluvia orgaanisia yhdisteitä, joiden perusrakenne koostuu difenyylibutaaniyksiköistä. Lignaaneja esiintyy useissa kasveissa ja niitä on eristetty 55 kasviheimon lajeista. Rakenteeltaan erilaisia lignaaneja on tunnetaan yli 450. Kasveissa lignaanien rooli ei ole täysin selvillä. Ne voivat toimia hapettumista ehkäisevinä aineina, torjumaan kasveja syöviä hyönteisiä ja niillä on myös fungisidisia ominaisuuksia.


title: Lignaanit

text: Lignaanit ovat perusrakenteeltaan monolignolien eli koniferyylialkoholin, p-kumaryylialkoholin ja sinapyylialkoholin dimeerejä. Rakenteessa on perusyksikkönä kaksi aromaattista ryhmää, jotka erottaa toisistaan neljästä hiiliatomista muodostunut ketju. Ketju voi olla suora, haaroittunut tai rengasmainen. Fenyylirenkaiden substituentit eli niihin kiinnittyneet muut ryhmät ovat tyypillisesti molemmissa renkaissa samat. Lignaanien perustyyppiä voidaan pitää difenyylibutaanin johdannaisina. Lignanolideissa aromaattisten renkaiden välillä on butyrolaktonirengas ja tällainen lignaani on esimerkiksi matairesinoli. Monoepoksilignaanit ovat tetrahydrofuraanin johdannaisina ja tähän ryhmään kuuluu muun muassa larisiresinoli. Diepoksilignaaneissa on kaksi fuusioitunutta tetrahydrofuraanirengasta ja tällainen on esimerkiksi pinoresinoli.


title: Lignaanit

text: Kasvit muodostavat lignaaneja lähtien monolignoleista. Hapettavien entsyymien kuten lakkaasien tai peroksidaasien vaikutuksesta monolignoleista muodostuu radikaaleja. Kaksi tällaista radikaalia reagoi keskenään muodostaen lignaanien perusrungon. Biosynteesi on samankaltainen ligniinin biosynteesin kanssa. Ligniinistä poiketen lignaanit esiintyvät usein tiettyinä enantiomeereinä. Stereokemiaa kontrolloivat proteiinit, joilla ei ole entsymaattista aktiivisuutta, mutta jotka pitävät radikaalit sellaisessa asennossa, että muodostuu kiraalinen tuote. Perusrungon muodostumisen jälkeen muut entsyymit voivat hapettaa yhdisteen, jolloin muodostuu esimerkiksi linanolideja ja epoksilignaaneja.


title: Lignaanit

text: Monet lignaanit ovat biologisesti aktiivisia. Kasveissa niillä on rooli puolustautumisessa kasveja syöviä hyönteisiä ja bakteeri- sekä sienipatogeeneja vastaan. Monilla niistä on myös antiviraalisia ja hapettumista estäviä ominaisuuksia. Eräät lignaaneista, kuten podofyllotoksiini, ovat hyvin myrkyllisiä. Kasveissa lignaaneja on paljon viljoissa, erityisesti täysjyvärukiissa. Lignaanit muuttuvat ihmisen suolistossa bakteerien vaikutuksesta enterodioliksi ja enterolaktoniksi, joilla on sepelvaltimotautia ja eräitä syöpiä ehkäiseviä ominaisuuksia.


title: Fjörgyn

text: Fjörgyn (myös Jörd tai Hlódyn) eli maaemo on pohjoisgermaaninen ja skandinaavinen jumalatar. Runo-Eddaan sisältyvässä Völuspa-runossa Fjörgyn on Thorin äiti. Nimen etymologia viittaa siihen, että hän on ollut alun perin vuoren tai metsän jumalatar, ja häntä on myös saatettu pitää hedelmällisyyden jumalattarena.


title: Fjörgyn

text: Jumalattaren nimi liittyy balttien ukkosenjumala Perkūnakseen, ja kummatkin ovat luultavasti peräisin germaanisesta sanasta "forha", tammi (myös kuusi).


title: Alander

text: Alander on suomalainen sukunimi, joka on muun muassa seuraavilla henkilöillä:


title: Fjörgynn

text: Fjörgynn on pohjoisgermaaninen jumala, joka on Eddan mukaan hedelmällisyyden jumalatar Friggin isä. Hänestä ei tiedetä mitään muuta, mutta on oletettu, että hän saattaisi olla ukkosmyrskyjen jumala, joka on omaksuttu germaaneja edeltäneiltä kulttuureilta.


title: GAF Nomad

text: GAF Nomad on australialaisen Government Aircraft Factoriesin valmistama kaksimoottorinen, potkuriturbiinikäyttöinen STOL-lentokone. Nomadin suunnittelu alkoi vuonna 1965, ja se lensi ensilentonsa 23. heinäkuuta 1971. Nomadia on käytetty muun muassa matkustaja- ja ambulanssilentokoneena sekä ilmakuvaus- ja tutkimusalustana. Sitä valmistettiin vuosina 1972–1984 yhteensä 172 kappaletta. Koneen suurin käyttäjä vuonna 2018 oli Indonesian laivasto, jolla oli 28 Nomadia merivalvontakäytössä ja yksi kuljetuskoneena.


title: GAF Nomad

text: Fishermen’s Bendin alueella Melbournessa sijainnut Australian valtion omistama Government Aircraft Factories (GAF) rakensi 1960-luvulla Mirage-hävittäjiä Australian ilmavoimille. Ohjelman lähestyessä loppuaan GAF tarvitsi toimintansa jatkamiseksi uuden konetyypin valmistettavakseen. Vuonna 1965 käynnistettiin projekti N, jossa aiottiin suunnitella yksimoottorinen, yläsiipinen konetyyppi. Vuoteen 1969 mennessä suunnitelmat olivat muuttuneet, ja koneesta tuli lopulta kaksimoottorinen. Potkuriturbiinikäyttöinen kone oli suunnattu sekä sotilas- että siviilimarkkinoille.


title: GAF Nomad

text: Australian hallitus antoi tammikuussa 1970 hyväksyntänsä kahden prototyypin ja yhden ei-lentävän koekoneen rakentamiselle. Ensimmäinen N22-koneen prototyyppi teki ensilentonsa Avalonin lentoasemalla lähellä Melbournea 23. heinäkuuta 1971 koelentäjä Stuart Pearcen ohjauksessa. Koneelle annettiin nimeksi Nomad, ja toinen prototyyppi lennettiin Englantiin, jossa se osallistui vuoden 1972 Farnborough’n ilmailunäyttelyyn. Sarjatuotanto GAF:n tehtailla käynnistyi vuonna 1972, ja ensimmäinen tuotantokone teki ensilentonsa lokakuussa 1974.


title: GAF Nomad

text: N22-mallista kehitettiin siviilikäyttöön tarkoitettu N22B ja edelleen pidempirunkoinen N24. Ohjelma koki takaiskun elokuussa 1976, kun N24-mallin prototyyppi syöksyi maahan Avalonissa. Onnettomuudessa saivat surmansa sekä koelentäjä Pearce että Nomadin pääsuunnittelija David Hooper. Jatkokehitys jatkui siitä huolimatta, ja Nomadista esiteltiin muun muassa Missionmaster-kuljetuskone, Floatmaster-vesitaso, tutkalla varustettu Searchmaster-merivalvontakone, Royal Flying Doctor Servicen lentävien lääkärien käyttämä Medicmaster-ambulanssilentokone ja ilmakuvauskäyttöön suunniteltu Surveymaster.


title: GAF Nomad

text: Nomadeja myytiin ulkomaille Papua-Uuden-Guinean, Indonesian, Filippiinien ja Thaimaan puolustusvoimille. Vientineuvotteluja käytiin myös Portugalin ja Etelä-Afrikan kanssa, mutta kaupat kariutuivat poliittisista syistä. Vaikka suuristakin vientitilauksista huhuttiin, Nomadeja valmistettiin lopulta vain 172 ennen tuotannon lopettamista vuonna 1984. Joitakin koneita jäi tuotannon lopettamisen jälkeen myymättä, ja ne siirrettiin vuonna 1987 Australian maa- ja ilmavoimille. Vuonna 1990 sattuneen onnettomuuden seurauksena Australian maavoimat asetti joksikin aikaa Nomadinsa lentokieltoon ja poisti ne lopulta käytöstä vuonna 1995. Ilmavoimien käytöstä Nomad poistui jo vuonna 1993.


title: GAF Nomad

text: GAF nimettiin Nomadin tuotannon jo loputtua ASTA:ksi (Aerospace Technologies of Australia), jonka Rockwell hankki vuonna 1996. Samana vuonna Boeing hankki Rockwellin, ja Nomadin oikeudet päätyivät sille. Australialainen GippsAero hankki kesäkuussa 2008 oikeudet itselleen aikomuksenaan käynnistää Nomadiin pohjautuvan GA18-koneen tuotanto. GippsAero arvelee voivansa valmistaa jopa 200 konetta.


title: GAF Nomad

text: Nomadeja oli vuonna 2018 käytössä kolmen valtion puolustusvoimilla. Suurin käyttäjä oli Indonesian laivasto, jolla oli 28 Nomadia merivalvontakäytössä ja yksi kuljetuskoneena. Lisäksi muutamia koneita oli rekisteröitynä yksityiskäyttöön Uudessa-Seelannissa ja Yhdysvalloissa.


title: Ukonselkä (Mänttä-Vilppula)

text: Ukonselkä on Keski-Suomessa Keuruulla ja Pirkanmaalla Mänttä-Vilppulassa sijaitseva järvi, joka kuuluu Kokemäenjoen vesistöön. Ulkonselkä katsotaan usein olevan yksi Keurusselän järvenosa, jolloin näiden yhdistelmästä käytetään käytetään myös Keurusselän nimeä. Järvialtaita yhdistää toisiinsa Kolhonsalmi, joka sijaitsee Kolhon taajamassa. Keurusselän asioita ja molempien järvialtaiden yhteisiä asioita käsitellään Keurusselän artikkelissa ja Ukonselän asiat tässä sen omassa artikkelissa. Kartoissa Keurusselän vedenpinnan korkeus on 10 senttimetriä alempana kuin Ukonselällä.


title: Ukonselkä (Mänttä-Vilppula)

text: Järven pinta-ala on 2 067 hehtaaria eli 20,7 neliökilometriä. Se on 12,4 kilometriä pitkä ja 6,3 kilometriä leveä. Järvi on pituussuunnassaan luode-kaakko-suuntainen ja järven leveys on suurin kaakossa. Luoteispäässä on 2,7 kilometriä pitkä Myllylahti, joka on lahdensuussa leveimmillään 480 metriä. Tämän jälkeen järvi levenee 2,2 kilometriä leveäksi ja tämä järvenosa sisältää matalikollaan Salonsaaren lisäksi joukon pieniä saaria. Sitten järvi kapenee Karhuniemen kohdalla 650 metriä leveäksi, minkä jälkeen järvi pysyy kapeana 3,3 kilometriä. Kapeikossa on paljon saaria. Kapeikko loppuu Lehtisenniemen ja Loilanniemen jälkeen. Lehtisenniemen sivulla lounaaseen päin työntyy kaksi kilometriä pitkä Ritalahti ja Loilanniemen viertä pohjoiseen 2,2 kilometriä pitkä Peltolahti. Järven kaakkoispää on varsinaista Ukonselkää, joka on ilman lahtia noin 3,5 kilometriä pitkä ja yhtä paljon leveä.


title: Ukonselkä (Mänttä-Vilppula)

text: Järvessä on laskettu olevan 136 saarta. Niiden yhteispinta-ala on 77,6 hehtaaria, mikä on noin 3,6 % järven kokonaispinta-alasta. Suurin saari Salonsaari on 1,4 kilometriä pitkä ja 500 metriä leveä, ja sen pinta-ala on noin 29,5 hehtaaria. Seuraavaksi suurin saari on Tahmonsaari, joka on 500 metriä pitkä ja 320 metriä leveä. Muita yli hehtaarin saaria on 15, ja pienemmistä yli aarin kokoisia saaria on 74. Loput 47 saarta ovat pikkusaaria tai luotoja.


title: Ukonselkä (Mänttä-Vilppula)

text: Järvi on luodattu ja siitä on julkaistu syvyyskartat. Sen tilavuus on 123 miljoonaa kuutiometriä eli 0,123 kuutiokilometriä. Järven keskisyvyys on 6,0 metriä ja suurin syvyys on 41 metriä. Syvin kohta sijaitsee pitkällä syvännejaksolla, joka alkaa Myllylahden pohjukasta ja jatkuu kaakkoon päin päättyen keskelle järvenselkää Lehtisenniemen itäpuolelle. Syvännejakson puolivälissä sijaitsee 1,1 kilometriä pitkä osuus, jossa on yli 30 metriä syvää. Syvin kohta sijaitsee siinä Salonsaaren eteläpuolella.


title: Ukonselkä (Mänttä-Vilppula)

text: Järven rantaviivan pituus on 100,5 kilometriä, josta saarten rantaviivan yhteispituus on 26,8 kilometriä. Sen rannat ovat pääasiassa metsämaata, mutta Kolhon taajaman pellot ulottuvat rantaan asti ja järven lähialueilla on peltomaata Riihon ja Myllykylän suunnilla. Järven alueella asutus on lähinna haja-asutusta, jossa suurempi osuus hajakuormituksesta jää vapaa-ajan asutuksen osalle. Kolhon taajaman Autiomäen asuntoalue sekä vähäisessä määrin pienen Onnelanmäen asuinalue ovat järveltä silmiinpistävää seutua. Kolhon taajaman kautta kulkee seututie 348 ja Tampere–Haapamäki-rautatie. Järveä voi kiertää yhdysteitä 14353, 14351 ja 3481 pitkin. Rantojen lähelle johtavat vielä Maakasperältä Haikankylään johtava tie ja Riiholta Kolhoon johtava tie. Kuntarajat kulkevat järven yli siten, että Keruun vastainen raja ylittää järven Salonsaaren vaiheilla ja sen pohjoisosa jää Keuruun puolelle ja eteläosa jää Mänttä-Vilppulalle.


title: Ukonselkä (Mänttä-Vilppula)

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Ukonselän lähialueeseen (35.622) järvi kuuluu. Järven vedenpinnan korkeus on 105,5 metriä mpy.


title: Ukonselkä (Mänttä-Vilppula)

text: Järvi saa pääosan vedestään Ristajoen valuma-alueelta (35.65), jonka alajuoksulla sijaitsevat Riihijärvi (14 ha), Moijasjärvi (64 ha) ja Ylisenjärvi (23 ha). Valuma-alueen yläjuoksun merkittävin järvi on Yltiä (359 ha). Pienempiä valuma-alueita ovat Peräisenlammen valuma-alue (35.624) ja Keuruun Kaiturin valuma-alue (35.623). Peräisenlammen valuma-alueen laskuoja laskee Merraslahteen ja sen merkittävimmät järvet ovat Peräisenlampi (30 ha) ja Peräjärvi (17 ha). Keuruun Kaiturin valuma-alueen laskuoja on lyhyt Kaiturinkoski, joka laskee Merraslahdesta katsoen vastakkaiselle rannalle. Sen valuma-alueella sijaitsee Keuruun Kaituri (42 ha), joka on yhtä kapea mutta pitempi kuin Ukkoselän Myllylahti.


title: Ukonselkä (Mänttä-Vilppula)

text: Ukonselän lähialueella on 19 yli hehtaarin kokoista järveä tai lampea, jotka laskevat suoraan tai välillisesti järveen. Lähes puolet niistä sijaitsevat järven luoteispuolella. Useat niistä ovat pieniä, mutta Vuorijärvi (49 ha) ja Kyrön Kaituri (16 ha) ovat niistä suurimmat. Järven etelärannan tuntumassa Laksinperällä sijaitsevat Pyhtönen (67 ha) ja Laksi, jotka kaskevat järveen lyhyitä ojia myöten.


title: Ukonselkä (Mänttä-Vilppula)

text: Järven lasku-uoma on Kolhonsalmi, joka yhdistää Ukonselän Keurusselkän pääaltaaseen ylittäen järvien välisen kapean kannaksen. Salmen ylittää kolme siltaa ja jonka salmensuun patoaa pengertie, joka ohittaa Kolhon taajaman. Salmi on alle 300 metriä pitkä ja se on kapeimmillaan alle 20 metriä leveä. Järvet ovat matalia salmen kummallakin puolella, joten salmikin voi olla melko matala.


title: Holden Gemini

text: Holden Gemini on Holdenin vuosina 1975–1986 Australaasian markkinoille valmistama keskiluokan automalli, joka oli uudelleennimetty Isuzu Gemini.


title: Holden Gemini

text: Ensimmäisen sukupolven Gemini esiteltiin helmikuussa 1975 neliovisena sedanina ja kaksiovisena coupéna. Malli perustuu samalle pohjalevylle kuin esimerkiksi Opel Kadett C, ja myös autojen korimuotoilu on lähes identtinen. Alkuperäinen koritunnus oli TX. Yhdysvalloissa auton nimenä oli Buick Opel, Malesiassa ja Thaimaassa Opel Gemini ja Etelä-Koreassa Daewoo Maepsy.


title: Holden Gemini

text: Geminin voimanlähteenä oli nelisylinterinen 1,6-litrainen bensiinimoottori, jonka yhteydessä oli nelivaihteinen manuaalivaihteisto. Lisävarusteena oli valittavana kolmiportainen "Trimatic"-automaattivaihteisto.


title: Holden Gemini

text: Keväällä 1977 Gemini koki pienen kasvojenkohotuksen, jossa se sai muun muassa uuden etusäleikön. Koritunnukseksi vaihtui TC.


title: Holden Gemini

text: Toinen kasvojenkohotus tuli seuraavana keväänä, jolloin ajovalot muuttuivat perusmalleja lukuun ottamatta pyöreistä suorakaiteen muotoisiksi. Uutena korimallina oli kolmiovinen farmari, jonka sai myös pakettiautoversiona. Uudeksi koritunnukseksi tuli TD.


title: Holden Gemini

text: Syksyllä 1979 suoritettiin perusteellisempi kasvojenkohotus, jolloin Gemini sai täysin uuden keulan ja perän ilmeen. Samaan aikaan coupé poistui mallivalikoimasta. Koritunnukseksi vaihtui kasvojenkohotuksen yhteydessä TE.


title: Holden Gemini

text: Seuraava pieni kasvojenkohotus tuli keväällä 1982, jossa merkittävimpiä uudistuksia olivat uusi kojelauta ja etusäleikkö. Osaan malleista tuli uudet ajovalojen peitinlasit. Uudeksi koritunnukseksi tuli TF.


title: Holden Gemini

text: Viimeiset uudistuksensa Gemini koki keväällä 1983. Näiden mallien koritunnuksena on TG.


title: Holden Gemini

text: Etuvetoinen toisen sukupolven Gemini (koritunnus RB) esiteltiin keväällä 1985. Holden-merkkisenä sitä valmistettiin ainoastaan neliovisena sedanina 1,5-litraisella bensiinimoottorilla. Yhdysvalloissa autoa myytiin Chevrolet- ja Geo-merkkisenä, Kanadassa nimellä Pontiac Sunburst. Australiassa Gemini ei myynyt hyvin, joten Holden päätti lopettaa mallin valmistuksen jo vuonna 1986.


title: Taran kukkula

text: Tara (iiriksi "Teamhair na Ri") on 154 metriä korkea kukkula Irlannin County Meathissa. Taran kukkulalla on ollut tärkeä osa Irlannin historiassa ja mytologiassa. Kukkulan vanhin muinaisjäänne on noin vuodelta 2100 eaa. peräisin oleva käytävähauta "Dumha na nGiall". Kukkulan ovaalinmuotoiselta kummulta nimeltään "Ráth na Riógh" (Kuninkaiden linnoitus) on löydetty useita pronssikautisia hautoja. Sen keskellä on kaksi yhteenliitettyä maarakennusta, "Forradh" (Kuninkaanistuin) ja "Teach Cormaic" (Cormacin talo). Jälkimmäisessä on kivipylväs, jonka uskotaan olevan Taran kuninkaiden vihkikivi.


title: Taran kukkula

text: Kukkulalla on lisäksi suuren kehämäisen linnoituksen jäänteet, kaksi pyöreää aitausta sekä laaja suorakulmainen alue, jonka sivut ovat 230 metriä pitkät. Sen oletetaan olevan juhlasalin paikka. Kukkulalla on myös rituaalipaikka, jota on laajennettu neljään otteeseen 100–400-luvuilla. Kaikki vallit ja rauniot ovat peräisin ajanlaskumme viideltä ensimmäiseltä vuosisadalta, jolloin Tara oli Ui Néill -suvun kuninkaiden hallintokeskus.


title: Medaka

text: Medaka ("Oryzias latipes") on medakojen heimoon kuuluva kala. Lajia pidetään akvaariokalana. Coenraad Jacob Temminck ja Hermann Schlegel kuvasivat lajin ensimmäisenä vuonna 1846. Vuonna 2012 lähetettiin 32 lajin yksilöä Sojuz TMA-06M -lennon mukana Kansainväliselle avaruusasemalle.


title: Medaka

text: Medaka näyttää vedessä läpikuultavalta. Laji on erittäin pienikokoinen, parhaimmillaankin vain kolmen senttimetrin pituinen.


title: Medaka

text: Lajia tavataan enimmäkseen Aasiassa. Medaka on myös levinnyt Euroopassa Venäjälle, Pohjois-Amerikassa Yhdysvaltoihin ja Kuubaan sekä Oseaniassa Havaijille. Laji elää murto- ja makeassa vedessä. Medakalle sopivin veden pH-arvo on 7–8 ja veden kovuus 9–19.


title: Martha McSally

text: Martha McSally (s. 22. maaliskuuta 1966 Providence, Rhode Island, Yhdysvallat) on Yhdysvaltain ilmavoimien veteraani ja republikaanisen puolueen poliitikko, joka toimii nykyään Arizonan nuorempana senaattorina. Aiemmin hän toimi Yhdysvaltain edustajainhuoneen jäsenenä Arizonan 2. vaalipiiristä.


title: Martha McSally

text: McSally palveli Yhdysvaltain ilmavoimissa vuodesta 1988 vuoteen 2010. Eläköitymisensä aikana hänen sotilasarvo oli eversti. McSally on yksi Yhdysvaltain ilmavoimien historian korkea-arvoisimmista naislentäjistä. Hän oli ensimmäinen yhdysvaltalainen naisten, joka lensi taistelulentoja vuoden 1991 jälkeen, jolloin naisille annettiin lupa toimia taistelulentäjinä. Operaatio Southern Watchin aikana McSally lensi Fairchild Republic A-10 Thunderbolt II -maataistelukonetta Irakin ja Kuwaitin yllä. Hän toimi myös 354. hävittäjälaivueen komentajana. Hän haastui Yhdysvaltain puolustusministeriön oikeuteteen vuonna 2001, koska yhdysvaltalaiset ja brittiläiset naissotilaat joutuivat käyttämään islamilaista "abaya" -vaatetusta sotilastukikohtien ulkopuolella Saudi-Arabiassa.


title: Martha McSally

text: McSally oli republikaanien ehdokas Arizonan 2018 senaatin välivaaleissa, joissa hän hävisi demokraattien Kyrsten Sinemalle. Senaattori Jon Kyl erosi tehtävistään joulukuussa 2018 ja kuvernööri Doug Ducey nimitti McSallyn korvaamaan hänet. Sinema ja McSally aloittivat tehtävänsä senaatissa tammikuussa 2019.


title: Konno

text: Konno on muun muassa seuraavien henkilöiden sukunimi:


title: Sam Brabham

text: Samuel "Sam" Brabham (s. 18. elokuuta 1994, Slough, Yhdistynyt kuningaskunta) on brittiläis-australialainen kilpa-autoilija. Hän on kilpa-autoilija David Brabhamin poika ja Formula 1 -maailmanmestari Jack Brabhamin pojanpoika. Hän on myös yhdysvaltalais-australialaisen kilpa-autoilijan Matthew Brabhamin serkku.


title: Sam Brabham

text: Barabhamin kilpa-autoilijan ura alkoi 16-vuotiaana kartingin parissa vuonna 2011. Hän siirtyi kahden kartinvuoden jälkeen ajamaan kaudeksi 2013 Britannian Formula Ford-sarjaa, jossa sijoittui neljänneksi perussarjassa ja toiseksi Scholarship-luokassa. Hän ajoi myös MRF Formula 2000 Challenge -sarjaa kaudella 2013–2014, jossa sijoittui yhdeksänneksi lopputuloksissa.


title: Sam Brabham

text: Brabham teki paluun kilparadoille vuonna 2018 ajamalla Britannian Porsche Carrera Cupin Pro Am -luokassa kymmenenneksi.


title: EuroFloorball Challenge 2018

text: EuroFloorball Challenge 2018 oli järjestyksessään 3. EuroFloorball Challenge. Se järjestettiin Madridissa elokuussa 2018. Vuonna 2017 ei järjestetty naisten turnausta, mutta tällä kertaa joukkueita ilmoittautui tarpeeksi ja EuroFloorball Challenge saatiin järjestettyä sekä miehille, että naisille.


title: EuroFloorball Challenge 2018

text: EuroFloorball Challengen mestaruuden voitti miehissä unkarilainen Phoenix Fireball ja naisissa espanjalainen CDE El Valle. Turnauksen voittajat pääsevät vuoden 2019 EuroFloorball Cupiin.


title: EuroFloorball Challenge 2018

text: Miehet


title: EuroFloorball Challenge 2018

text: Naiset


title: Valkealan suuralue

text: Valkealan suuralue on yksi Kouvolan kaupungin kuudesta suuralueesta. Valkealan suuralue käsittää kokonaan entisen Valkealan kunnan alueet. Valkealan suuralueella oli 11 433 asukasta vuonna 2015.


title: Valkealan suuralue

text: Suuralueen suurin taajama on Valkeala, jossa oli 5 957 asukasta 31.12.2017. Muita taajamia on Utti ja osittain Kouvolan keskustaajama.


title: Alex Naumi

text: Alex Naumi (s. 2001) on suomalainen pöytätennispelaaja. Hän pelaa Suomen maajoukkueessa. Naumi voitti vuoden 2018 sm-kisojen kaksinpeleissä hopeaa hävittyään finaalissa Benedek Olahille erin 4-2. Hän käy Eslövissä ruotsalaista lukiota.


title: Siivellä eläjä: kohtaamisia enkeleiden kanssa

text: Siivelläeläjä: kohtaamisia enkeleiden kanssa on Reijo Mäen Vares-kirjojen maailmaan sijoittuva vuonna 2015 ilmestynyt kirja.


text: Kirjoittajaksi ilmoitetaan ”Reijo Mäen novellikirjailija Luusalmi”. Mäki itse kiisti ennakkomainonnassa kirjoittaneensa tulossa olevaa kirjaa. Suomen kustannusyhdistys on listannut tekijäksi Mäen.


text: Kirjassa Luusalmen kertojaminä esittää luovaa prosessiaan, jonka tarkoituksena on saada aikaiseksi Siivellä eläjä -parisuhdeopas. Teoksessa viitataan Vares-kirjoissa, jopa julkaisuhetkellä vasta tulossa olleessa Tulivuoressa, kuvattuihin tapahtumiin. Vareksen, kirjailija Oxbackan, antikvariaatinpitäjä Alasen, toimittaja Ruuhion ja pikkurikollinen Kyypakkauksen kaltaisten fikstiivisten hahmojen lisäksi kirjassa käsitellään myös todellisia kulttuurivaikuttajia, kuten valtakunnanjohtaja Pekka Siitoin, näennäistieteilijä Keijo Parkkunen, guru Reima Saarinen, filosofi Pertti Lindfors ja videotaiteilija Kari Tykkyläinen.


text: Luusalmi kuvaa myös kohtaamistaan Michel Houllebecqin kanssa Lahden kansainvälisessä kirjailijakokouksessa. Lisäksi hän tekee vaikutuksen hyvin nuoreen kirjallisuudenopiskelijaan kertomalla tavanneensa Manan Manan Jouni Mömmön.


text: Teoksen teemoja ovat taiteilijan luomisvaikeuksien lisäksi alkoholismi, uskonto ja mielenterveysongelmat.


text: Teos oli ilmestymisvuonnaan neljänneksitoista myydyin kotimainen kaunokirja ja sitä myytiin 14 000 kappaletta.


title: Gheorghe Tattarescu

text: Gheorghe Tattarescu (lokakuu 1818 Focçsani – 24. lokakuuta 1894 Bukarest) oli moldavialaistaustainen, Romaniassa työskennellyt taidemaalari. Häntä pidetään Romanian klassistisen maalaustaiteen pioneerina.


title: Tavaraseloste

text: Tavaraseloste oli Suomessa 1950-luvulta 1980-luvulle käytössä ollut menetelmä kertoa myynnissä olevan tuotteen ominaisuuksista, käytöstä ja valmistusaineista vakioidulla tavalla kussakin tuoteryhmässä. Vapaaehtoisuuden varassa aloitetusta toiminnasta kehittyivät kuluttajansuojasäännösten laatimisen myötä nykyiset pakolliset "tuoteselosteet" ja muut tuote- ja pakkausmerkinnät, joiden avulla kuluttaja voi vertailla ja arvioida tuotteita ennen ostopäätöstä. Sanaa tavaraseloste saatetaan käyttää yhä tuoteselosteen synonyyminä.


title: Tavaraseloste

text: Tavaraselosteiden käyttöä hallinnoi vuonna 1956 perustettu Tavaraselosteliitto (TSL), joka laaditutti ja hyväksyi eri tuoteryhmille sopivia ”selostekaavoja” eli tarkkoja standardeja siitä, mitä seikkoja tuoteryhmän tavaroista on selosteessa kerrottava ja missä muodossa. Liitto myös jakoi tuotteiden valmistajille kullekin alalle vahvistetun tavaraselosteen käyttöoikeuksia ja valvoi tavaraselosteiden noudattamista.


title: Tavaraseloste

text: Esikuva tavaraselostetoiminnalle oli Ruotsin Varudeklarationsnämnden (VDN) ja sen "Varufakta"-järjestelmä, joka puolestaan mukaili Yhdysvalloissa voimaan tullutta pakollista elintarvikkeiden tuoteselostetta. Vapaaehtoinen tavaraselostetoiminta laajeni muihinkin Pohjoismaihin. Toiminnan tarkoituksena oli ”ohjata ja edistää kuluttajien ja käyttäjien hyväksi ja opastamiseksi suoritettavaa, yhtenäisten perusteiden mukaan tapahtuvaa tavaraselostetoimintaa”.


title: Tavaraseloste

text: Tavaraselosteet helpottivat myös tuotteiden kansainvälistä kauppaa: eri Pohjoismaissa käytössä olevat saman tuoteryhmän tavaraselosteet pyrittiin yhtenäistämään niin, että tuotteita ei tarvinnut erikseen hyväksyttää jokaisessa maassa esimerkiksi niiden käyttöturvallisuuden varmistamiseksi.


title: Tavaraseloste

text: Toiminta oli vilkasta 1960-luvun vaihteesta alkaen. Vuonna 1962 erilaisia selostekaavoja oli hyväksytty 28 tuoteryhmälle ja vuonna 1965 jo 56:lle. Käyttöoikeuksia oli yrityksille myönnetty vuoteen 1962 mennessä 79 ja vuoteen 1965 mennessä 132 – keskimäärin siis parille-kolmelle tuotteelle kussakin tuoteryhmässä. Tavaraselosteita myönnettiin sekä kestokulutushyödykkeille, kuten vaatteille ja kodinkoneille, että päivittäistavaroille, kuten elintarvikkeille. Esimerkiksi kevään 1965 kokouksessa vahvistettiin omat selostekaavat pakastesilakalle, kalafileille, vihannes- ja marjapakasteille, ohra-, ruis- ja vehnähiutaleille, mannaryyneille sekä aamiaismuroille.


title: Tavaraseloste

text: Kodinkonevalmistaja Upo mainosti vuonna 1965 olevansa ensimmäinen jääkaappivalmistaja, jonka tuotteilla on virallinen tavaraseloste. Ilmoituksessa myös kuvattiin tavaraselostetta:”Tavaraseloste on tuotteeseen liittyvä kirjallinen selvitys, josta ilmenevät tärkeimmät ja mitattavissa olevat ominaisuudet tuotteesta. Tavaraseloste on vakuus ostajalle siitä, että ilmoitetut arvot pitävät paikkansa ja ne ovat julkisen tarkkailun alaisia.”


title: Tavaraseloste

text: Erityisesti elintarvikkeissa ja muissa päivittäistavaroissa tavaraseloste liittyi vähittäiskaupan murrokseen, jossa tavaroiden myynti siirtyi tiskin yli myydyistä irtotuotteista kohti valmiiksi pakattuja tuotteita, itsepalvelua ja valintamyymälöitä.


title: Tavaraseloste

text: Tavaraselostetoiminta laajeni vielä 1970-luvun lopullakin, jolloin esimerkiksi huonekaluille saatiin oma selostekaava. Pakkausmerkinnät ja tuoteselosteet muuttuivat vähitellen lakisääteisiksi vuoden 1979 kuluttajansuojalain myötä. Vuonna 1982 Tavaraselosteliiton toiminta yhdistettiin osaksi Suomen Standardisoimisliittoa.


title: Tavaraseloste

text: Nykyisin tuotteiden pakkausmerkintöjä pyritään yhtenäistämään Euroopan unionin eri jäsenmaissa. Valmistajat kritisoivat vaadittavien pakkausmerkintöjen jatkuvia muutoksia, mikä aiheuttaa turhia kustannuksia, kun pakkauksia joudutaan uusimaan.


title: Shave and a haircut

text: Shave and a Haircut ja siihen kuuluva vastaus ”two bits” on 7-sävelinen ostinato tai fanfaari, jota käytetään usein musiikkiesityksen lopussa, pääasiassa huumoritarkoituksessa. Melodian lisäksi usein käytetään myös pelkkää rytmiä, esim. oveen koputettaessa.


title: Shave and a haircut

text: Loppuosassa käytetty sana "bit" on vanhakantainen englanninkielinen sana yhdysvaltalaiselle 25 centin kolikolle, vastaussanoina käytetään monissa yhteyksissä sanaparia "get lost" (vapaasti suomennettuna ”häivy”), Australiassa yleistä "drop dead" (”kuole pois”) tai jotakin muuta vitsikkääksi tarkoitettua ilmaisua. Englannissa käytettiin ennen usein sanaparia "five bob", (”bob” oli slangisana shillingille), tosin nykypäivänä kyseisen melodian (ja rytmin) yhteydessä ei englannin kielessä käytetä sanoja.


title: Shave and a haircut

text: Eräs varhaisimmista teoksista, joissa sävelmää on käytetty on vuodelta 1899 Charles Halen laulussa ”At a Darktown Cakewalk”. Monet muut saman aikakauden laulut käyttivät samaa melodiaa. Samoja nuotteja käytetään muun muassa ns. bridge-osassa kappaleessa ”Hot Scotch Rag”, jonka on säveltänyt H. A. Fischler vuonna 1911.


title: Shave and a haircut

text: Varhaisin tallenne, jolla on käytetty samaista 7-sävelistä melodiaa sekä alussa että lopussa, on huumorilaulu vuodelta 1915 nimeltään ””, esittäjänä Billy Murray and the American Quartet.


title: Shave and a haircut

text: Vuoden 1933 romaanissaan "Hizzoner the Mayor" Joel Sayre kertoi laivoista, jotka ”vihelsivät virallista tervetuloa Maltalle, jonka tahti oli 'Shave-and-a-haircut-two-bits, shave-and-a-haircut-two-bits, shave-and-a-haircut-two-bits,' joka omaksuttiin pian sataman jokaisessa aluksessa, jossa oli höyrykattila,” mikä todistaa sen, että melodianpätkään oli olemassa sanat jo niihin aikoihin.


title: Shave and a haircut

text: Vuonna 1939 Dan Shapiro, Lestor Lee ja Milton Berle julkaisivat kappaleen ”Shave and a Haircut – Shampoo,” jonka lopputahdeissa käytettiin samaista melodianpätkää, ja tämän ajateltiinkin olevan sanoituksen alkuperäinen lähde.


title: Shave and a haircut

text: Melodiaa saattaa kuulla autojen äänitorvissa, etenkin Yhdysvalloissa ja Meksikossa, kun taas rytmiä saatetaan käyttää esimerkiksi koputettaessa oveen tai morseaakkosina ”did-di-di-did-di, di-di” ( –··–·   ·· ).


title: Shave and a haircut

text: Entinen sotavanki ja merijalkaväen sotilas Doug Hegdahl on kertonut, että yhdysvaltalaisilla sotavangeilla oli tapana varmistaa uusien vankien kansalaisuus koputtamalla rytmin alkuosa tyrmän seinään, jääden odottamaan vastauskoputusta. Tämän jälkeen voitiin kommunikoida salaa koputtamalla käyttäen koodia, josta käytetään englannin kielessä nimitystä "Quadratic alphabetic code".


title: Shave and a haircut

text: Melodiaa on käytetty musiikissa lopetusmelodiana, niin live-esityksissä kuin esimerkiksi piirroselokuvissa.


title: Shave and a haircut

text: Fraasi on sisällytetty lukemattomiin sävellyksiin ja esityksiin. Niistä muutamia ovat:


title: Shave and a haircut

text: Meksikossa melodiaa pidetään loukkaavana, koska sen kanssa käytetään usein alatyylistä lausetta "Chinga tu madre, cabrón".


title: Shave and a haircut

text: Italiankielinen versio kuuluu "Ammazza la vecchia...col Flit!" (”Tapa vanha nainen...Flitillä!”). Flit on vanha DDT:tä sisältävä hyönteismyrkky. Lause on huumoritarkoituksessa johdettu 2. maailmansodan jälkeisestä mainoksesta, jossa laulettiin "Ammazza la mosca... col Flit!" (”Tapa kärpänen...Flitillä!”). Myöhäisempää versiota ei ole milloinkaan pidetty loukkaavana, vaan ainoastaan humoristisena.


title: Shave and a haircut

text: Kanadassa Quebecin provinssissa melodiaa käytetään usein lasten hiljentämiseen ranskankielisellä lauseella "Chip chocolat gomme, Peanut!".


title: Shave and a haircut

text: Katalaanin kielessä käytetään lausetta "Nas de barraca. Sant boi" sekä myös oveenkoputusrytminä. Katalaaninkieliset sanat saattavat tulla alunperin Blanesista, missä melodiaa laulettiin kahdesti sanoilla "Nas de barraca. Sant boi. Cinc de carmelos pel noi".


title: Shave and a haircut

text: Espanjassa lauletaan sanoilla "Una copita... de Ojén"


title: Shave and a haircut

text: Ruotsissa melodia tunnetaan sanoilla "Kvart över elva... halv tolv", eli ”Vartin yli 11... puoli kaksitoista”. Ruotsissa melodiaa käytettiin myös Bronzol-merkkisen karamellin mainoslauseena "Hälsan för halsen—Bronzol" (”Terveyttä kurkulle —Bronzol”).


title: Shave and a haircut

text: Islannin kielessä sanat kuuluvat "Saltkjöt og baunir... túkall!" (”Suolalihaa ja halkaistuja herneitä...kaksi kruunua!”)


title: Shave and a haircut

text: Hollannissa lausetta käytetään silloin, kun joku on lähtenyt, eikä palaa enää: "Die zien we nooit meer, te-rug" (”Emme näe heitä koskaan, ikinä.”). Lausetta käytetään pilkkatarkoituksessa, kun joku tai jokin häviää näkyvistä.


title: Shave and a haircut

text: Argentiinassa entinen lastenohjelman juontaja Carlos Balá käytti lausetta hyräillen 5-sävelisen alun, johon yleisössä olevien lasten piti vastata: "Ba-lá".


title: Vaaka Partners

text: Vaaka Partners Oy on suomalainen pääomasijoitusyhtiö.


title: Jarno Mensonen

text: Jarno Mensonen (s. 2. toukokuuta 1971 Imatra) on Imatralla uransa aloittanut entinen jääkiekkoilija. Hän opiskeli jääkiekkovalmentajaksi Vierumäellä. Mensonen on toiminut valmentajana Keski-Euroopassa, Italiassa ja Itävallassa. Suomessa hän on toiminut päävalmentajana Imatran Ketterässä vuosina 2015–2017. Vuodesta 2018 Mensonen on toiminut apuvalmentajana Itävallassa EC KAC (Klagenfurt) -joukkueessa.


title: Niinistö (Kouvola)

text: Niinistö on Kouvolan kaupunginosa, Valkealan suuralueella. Sen sekä Valkealan kirkonkylän ja Jokelan alueella sijaitsee Valkealan taajama, joka on entisen Valkealan kunnan keskustaajama. Asukkaita Niinistössä on n. 3 000, joista suurin osa (n. 2 500) asuu Valkealan taajaman alueella. Koko Valkealan taajamassa on 5 957 asukasta.


title: Niinistö (Kouvola)

text: Niinistön tilastoalueeseen kuuluu myös Jokelantörmän, Jokelan teollisuusalueen, Saarenmaan, Jyrään ja Puhjonrannan alueet.


title: Niinistö (Kouvola)

text:
Niinistössä sijaitsee alakoulu.
Jokelantörmässä sijaitsee S-Market, paloasema, palvelukoti ja kaksi ravintolaa.


title: Valkealan kirkonkylä

text: Valkealan kirkonkylä on Kouvolan kaupunginosa, Valkealan suuralueella. Sen sekä Niinistön ja Jokelan alueella sijaitsee Valkealan taajama, joka on entisen Valkealan kunnan keskustaajama. Asukkaita Valkealan kirkonkylällä on n. 2 500, joista suurin osa (n. 2 000) asuu Valkealan taajaman alueella. Koko Valkealan taajamassa on 5 957 asukasta.


title: Valkealan kirkonkylä

text: Valkealan kk:n tilastoalueeseen kuuluu myös Lappalanjärven, Hautalan, Multamäen, Toikkalan ja Hyyryn alueet.


title: Valkealan kirkonkylä

text: Valkealan kirkonkylällä sijaitsee muunmuassa kirkko, seurakuntakeskus, kauppa, ravintoloita, muita palveluita, kirjasto, koulukeskus ja urheilukeskus.


title: Valkealan kirkonkylä

text: Kaupat Valkealan kirkonkylällä on yksi kauppa, S-Market. Valkealan kirkonkylällä sijaitsee myös ABC-liikennemyymälä.


title: Valkealan kirkonkylä

text: Koulutus Valkealan kirkonkylän koulukeskuksessa on alakoulu, yläkoulu ja lukio. Kirkonkylälle suunnitellaan uutta yhtenäiskoulua, johon siirtyisi alakoulu ja yläkoulu. Alakoulu eli Kirkonkylän koulu on toiminut vuodesta 2017 asti parakkikoulussa, sillä sen virallinen sisäilmaongelmista kärsinyt rakennus määrättiin käyttökieltoon ja purettiin kesällä 2018.


title: Valkealan kirkonkylä

text: Urheilu Valkealan kirkonkylän urheilukeskuksessa sijaitsee yleisurheilukenttä, jalkapallokenttä, jäähalli, kuntopolku, hiihtolatu ja vuonna 1990 valmistunut Valkealatalo, jossa on mm. uimahalli ja liikuntahalli.


title: Jokela (Kouvola)

text: Jokela on Kouvolan kaupunginosa, Valkealan suuralueella. Sen sekä Valkealan kirkonkylän ja Niinistön alueella sijaitsee Valkealan taajama, joka on entisen Valkealan kunnan keskustaajama. Asukkaita Jokelassa on noin 1 600, joista suurin osa (n. 1 000) asuu Valkealan taajaman alueella. Koko Valkealan taajamassa on 5 957 asukasta.


title: Jokela (Kouvola)

text: Jokelan tilastoalueeseen kuuluu myös Lautaron, Riihikallion, Miehon, Harjun ja Saarennon alueet.


title: Jokela (Kouvola)

text: Jokelassa sijaitsee alakoulu.


title: Paul Hazoumé

text: Paul Hazoumé (15. huhtikuuta 1890 Porto-Novo, Dahomey – 18. huhtikuuta 1980 Cotonou, Benin) oli beniniläinen kirjailija, opettaja, kansatieteilijä ja poliitikko.


title: Paul Hazoumé

text: Paul Hazoumé oli syntyisin Porto Novon kuningaskunnan aatelistosta. Hänen isänsä Alamavo Hazoumé oli kuningas Toffan pääneuvonantaja Porto-Novossa. Hän menestyi koulussa hyvin ja etnografi, lähetyssaarnaaja Francis Aupiais auttoi häntä pääsemään William Pontyn normaalikouluun Dakarissa, jota pidettiin aikansa parhaimpana Länsi-Afrikassa.


title: Paul Hazoumé

text: Palattuaan Dahomeyhin Hazoumé ryhtyi opettamaan Ouidahissa ja eteni siellä kouluhallinnon johtajaksi. Vuonna 1917 hänet nimitettiin vastaavaan virkaan Abomeyssa. Hänelle myönnettiin Ranskan kansalaisuus vuonna 1919, joka oli harvinainen saavutus afrikkalaiselle ennen toista maailmansotaa.


title: Paul Hazoumé

text: Vuonna 1931 hän edusti Dahomeyta Kansainvälisessä siirtomaiden näyttelyssä, sekä myös Kansainvälisessä siirtomaiden välisessä ja alkuperäiskansojen kongressissa. Palattuaan hän työskenteli Cotonoun kouluhallinnossa.


title: Paul Hazoumé

text: Hazoumé alkoi kirjoittaa historiallisten teosten sarjaa ollessaan Ouidahissa ja Abomeyssä, sekä julkaisi artikkeleita Ouidahin historiallisesta dynastiasta arvivaltaisissa Ranskan Länsi-Afrikan julkaisuissa. Hänen etnograafinen kirjoituksensa "La pacte de sang du Dahomey" (1937) palkittiin Ranskan kenraalikuvernöörin toimesta.


title: Paul Hazoumé

text: Paul Hazoumé julkaisi historiallisen romaanin "Doguicimi" vuonna 1938. Sitä pidetään ensimmäisenä beniniläisenä romaanina. Hän selostaa romaanissa Dahomeyn kuningaskunnan ihnimillisiä uhrauksia ja sen julmuutta, sekä osoittaa, miten Atlantin orjakauppa ja kilpailu muiden kuningaskuntien kanssa vaikuttivat Dahomeyn kuningaskuntaan. Hazoumélle myönnettiin kaksi palkintoa romaanistaan ja Ranskan hallitus tarjosi hänelle työpaikan Pariisin Musée de l’Hommessa, jossa hän toimi vuodesta 1937 toisen maailmansodan syttymiseen asti.


title: Paul Hazoumé

text: Sodan loppuvaiheessa hänestä tuli arvostetun lehden "Présence Africainen" toimittaja. Négritude-liikkeen muiden kirjailijoiden tavoin hän piti itseään afrikkalaisena humanistina. Hän osallistui Mustien kirjailijoiden ja taiteilijoiden ensimmäiseen kansainväliseen konferenssiin Pariisissa vuonna 1956.


title: Paul Hazoumé

text: Toisen maailmansodan jälkeisinä vuosina Hazoumé osallistui paikalliseen politiikkaan, jolloin hänestä tuli Cotonoun vaalilautakunnan sihteeri. Hän oli Dahomeyn Progressiivisen Unionin (UPD), nykyisen Beninin suuren poliittisen puolueen perustajia. Hän toimi Ranskan unionin jäsenenä vuodesta 1947, kunnes se hajotettiin vuonna 1958, toimien kulttuuri- ja ulkomaisten kulttuurien komission varapuheenjohtajana. Hazoumé oli Alueellisen kokouksen varaedustaja vuodesta 1952 vuoteen 1957. Hänestä tuli yhdistyksen des Anciens du Dahomeyn puheenjohtaja vuonna 1964.


title: Paul Hazoumé

text: Itsenäisyyden jälkeen monet afrikkalaiset kirjailijat ja kriitikot Dahomeyn tasavallassa pitivät Hazouméa liian läheisesti liittyneenä Ranskan kolonialismiin ja kielsivät hänen teoksensa.


title: Paul Hazoumé

text: Hazoumé pyrki presidentiksi kiistanalaisissa vaaleissa toukokuussa 1968, mutta sai ääniä vain 11 091, eli 3,9 prosenttia, mikä johtui vahvasta regionalismista. Paul Hazoumé kuoli 18. huhtikuuta 1980 90-vuotiaana.


title: Petri Helsky

text: Petri Olavi Helsky (s. 1966) on suomalainen yritysjohtaja, joka on toiminut Suomisen toimitusjohtajana vuodesta 2019. Hän on koulutukseltaan kauppatieteiden maisteri ja diplomi-insinööri. Ennen Suomista Helsky on toiminut Metsä Tissuen toimitusjohtajana.


title: Schistocerca melanocera

text: Schistocerca melanocera on Galápagossaarilla tavattava heinäsirkkalaji. Se on varsin tunnistettava värikäs hyönteinen.


title: Schistocerca melanocera

text: "S. melanocera" on värikäs heinäsirkkalaji, joka voi kasvaa kahdeksan senttimetrin pituiseksi. Sen päässä ja keskiruumiissa on epäsäännöllisiä keltaisia kuvioita. Takajalat ovat yläpuolelta punaiset, alapuolelta keltaiset ja sivuista mustat, ja siivissä on punertavia suonia.


title: Schistocerca melanocera

text: Lajin nymfi on ensin kirkkaanvihreä ja muuttuu sitten ruskeaksi ja lopulta moniväriseksi.


title: Schistocerca melanocera

text: "S. melanocera" -lajia tavataan kaikilla Galápagossaarilla Españolaa lukuunottamatta. Ne ovat yleisiä saarilla ja elävät pääosin kuivalla ja kostealla metsävyöhykkeellä.


title: Nimisjärvi (järvi)

text: Nimisjärvi on suurehko Oulujärven alueeseen kuuluva Oulujoen vesistön järvi Vaalan Nimisjärvellä.


title: Nimisjärvi (järvi)

text: Järven korkeus merenpinnasta on 123,6 metriä, rantaviivaa sillä on seitsemisen kilometriä. Järvi laskee lyhyen Nimisjoen kautta Oulujärveen. Järven rannat ovat asuttuja ja niitä kiertävät tiet, kaakkoisnurkalla Nimisjoen niskalla seututie 800. Järven rannoilla on useita kivikautisia asuinpaikkoja.


title: Peter Cosgrove

text: Peter John Cosgrove (s. 28. heinäkuuta 1947) on australialainen kenraali, joka on toiminut maansa kenraalikuvernöörinä vuodesta 2014.


title: Peter Cosgrove

text: Cosgrove valmistui Duntroonin sotilasakatemiasta vuonna 1968. Hän osallistui uransa alkuvaiheessa Vietnamin sotaan ja palkittiin kunniamerkillä. Vuonna 1999 hän johti INTERFET-joukkoja, jotka tukivat itä-Timorin itsenäistymistä. Itä-Timorin komennuksen aikana Cosgrovesta tuli Australian tunnetuin nykyinen kenraali, ja häntä kutsuttiin usein televisioon kommentoimaan ajankohtaisia aiheita. Vuonna 2001 hänet valittiin Vuoden australialaiseksi. Cosgrove jäi eläkkeelle sotilasuraltaan vuonna 2005.


title: Peter Cosgrove

text: Vuonna 2014 pääministeri Tony Abbott esitti Cosgrovea kenraalikuvernööriksi, ja sanoi nimityksen nostavan kenraalikuvernöörin viran politiikan yläpuolelle.


title: Peter Cosgrove

text: Joulukuussa 2018 Australian pääministeri Scott Morrison ilmoitti että Cosgroven seuraajaksi tulee David Hurley, mutta Cosgrove jatkaa kesäkuuhun 2019 jolloin Hurleyn kausi Uuden Etelä-Walesin kuvernööörinä päättyy.


title: Cheapside

text: Cheapside on noin puolen kilometrin pituinen katu Lontoon Cityssä. Se kulkee St Paulin katedraalin koillispuolelta kohti Bankin metroasemaa. Se on Lontoon vanhimpia katuja ja kaupungin vanha pääkatu, mutta nykyisin se ei juuri eroa muusta kaupunkiympäristöstä. Siellä on kauppoja ja toimistoja.


title: Cheapside

text: Cheapside oli Lontoon suurin markkinapaikka keskiajalta 1800-luvulle, jolloin se alkoi vähitellen menettää suosiotaan muille ostoskaduille. Kadun nimi tulee muinaisenglannin sanasta "ceap", joka tarkoittaa kauppaa. Monet Cheapsiden sivukadut on nimetty niillä myytyjen tuotteiden mukaan, esimerkiksi Honey Lane, Milk Street ja Bread Street. Cheapsiden itäpäässä sijaitsevan Old Jewryn varrella oli Lontoon ghetto.


title: Nimisjoki

text: Nimisjoki on Oulujoen vesistön Oulujärven alueeseen kuuluva lyhyehkö joki Nimisjärvellä Vaalassa, Nimisjärven ja Oulujärven välillä.


title: Nimisjoki

text: Joki lähtee Nimisjärven kaakkoisnurkasta, jossa järvi sivuaa seututie 800:aa, ja laskee eteläkaakkoon Oulujärven Kaarteenperään. Jokivarsi on nykyään asumaton, mutta jokisuun lähellä on kivikautinen asuinpaikka ja Lapinpato.


title: Animosity

text: Animosity on The Berzerkerin neljäs studioalbumi, joka julkaistiin 12. helmikuuta 2007. Albumi on tyyliltään sekoitus yhtyeen aiemman tuotannon kaoottista grindcorea ja myöhemmän tuotannon monipuolisempaa ja kurinalaisempaa antia.


title: Eumorpha labruscae

text: Eumorpha labruscae on kiitäjien heimoon kuuluva perhoslaji, jota tavataan suuressa osassa trooppista ja subtrooppista Amerikkaa.


title: Eumorpha labruscae

text: "E. labruscae" on siipien kärkiväliltään noin 11–12 senttimetriä. Etusiivet ovat vihreät, ja niiden keskiosassa on tummempi kolmionmutoinen alue. Takasiipien pääväri on sininen ja musta, ja värit muodostavat tietynlaisen silmäkuvion. Siivissä on myös punainen viiva. Takasiipien reunat ovat keltaiset.


title: Eumorpha labruscae

text: "E. labruscae" on levinnyt laajalle alueelle trooppisessa ja subtrooppisessa Amerikassa. Pohjoisessa sitä tavataan Floridassa, Mississippissä, Texasin eteläosissa ja Arizonassa. Sieltä levinneisyysalue jatkuu Meksikon ja Väli-Amerikan kautta Etelä-Amerikkaan ja aina Argentiinaan asti.


title: X-COM – tietokonepelien klassikot

text: X-COM – tietokonepelien klassikot on Juho Kuorikosken kirja "X-COM" -pelisarjasta, jonka ensimmäistä osaa "" pidetään maailman parhaana tietokonepelinä. Kirja nimiaiheena olevan pelin lisäksi Julian Gollopin edeltävistä peleistä kuten "Rebelstar Raiders" ja "Laser Squad" sekä pelin jatko-osista "XCOM 2:n" saakka. Kirjassa on lisäksi kuvaukset jäljittelevistä saman tyylilajin peleistä.


title: Luettelo okkultistisista symboleista

text: Tämä on luettelo okkultismiin liittyvistä symboleista. Tämä lista jakaa osan merkinnöistään alkeemisten symbolien luettelon kanssa.


title: Rebelstar Raiders

text: Rebelstar Raiders on Red Shiftin julkaisema vuoropohjainen taktiikkapeli, joka on julkaistu vuonna ZX Spectrumille. Pelin on Julian Gollop, joka on suunnitellut myöhemmin "Laser Squad" ja "" -pelit. Pelille on julkaistu seuraajat "Rebelstar" ja "Rebelstar II".


title: Rebelstar Raiders

text: Mythos Games julkaisi myöhemmin pelin ja sen seuraajat yhtenä kokoelmana "The Rebelstar Collection".


title: Rebelstar Raiders

text: Pelissä kaksi pelaajaa ohjaa vuorotellen 20-30:n hahmon joukkoa. Pelissä ei ole tietokonevastustajaa.


title: Rebelstar Raiders

text: Pelissä oli jo useita ideoita, joita laajennettiin "X-Com" -sarjan peleissä.


title: World of Lies

text: World of Lies on The Berzerkerin kolmas studioalbumi, joka julkaistiin 13. joulukuuta 2005.


title: Curium(III)hydroksidi

text: Curium(III)hydroksidi tai curiumhydroksidi Cm(OH) on aktinoidi curiumin epäorgaaninen hydroksidi. Louis B. Werner ja Isadore Perlman valmistivat ainetta syksyllä 1947 ja se oli ensimmäisenä syntetisoitu curiumin yhdiste.


title: Curium(III)hydroksidi

text: Curiumhydroksidia voidaan saada ammoniakin reaktiolla Cm-suolaliuosten kanssa. Curiumhydroksidi on kidevedetön väritön tai kellertävä kiinteä aine, joka liukenee hyvin vähän veteen. Sillä on uraani(III)kloridin tyyppinen heksagonaalinen kiderakenne (avaruusryhmä P6/m, numero 176, hilavakiot a=639,1 pm ja c=371,2 pm).


title: Curium(III)hydroksidi

text: Curiumin voimakkaan radioaktiivisuuden vuoksi Cm(OH) hajoaa radiolyysillä päivän kuluessa, kun taas amerikiumhydroksidille Am(OH) sama prosessi vie 4-6 kuukautta.


title: Dissimulate

text: Dissimulate on The Berzerkerin toinen studioalbumi, joka julkaistiin 26. elokuuta 2002. Albumi on yhtyeen ainoa, jolla konerumpujen sijaan soittaa oikea rumpali.


title: Dissimulate

text: AllMusicin levyarvostelija kuvaili albumia pahuutta huokuvaksi ja sanoi sen olevan otollinen metallimusiikin äärimmäisyyksiä hakevalle yleisölle.


title: Rockhampton

text: Rockhampton on kaupunki Australiassa, Queenslandin osavaltiossa. Kaupungissa oli 61 213 asukasta vuoden 2016 väestönlaskennassa, ja se sijaitsee 525 kilometriä Brisbanesta luoteeseen. Rockhampton perustettiin vuonna 1858 ja siitä tuli kaupunki vuonna 1960. Kaupungissa tuotetaan esimerkiksi lihaa, kemikaaleja ja trooppisia hedelmiä. Kaupunki sijaitsee lähellä Isoa valliriuttaa, joten turismi on tärkeää kaupungille. Kaupungin asukkaista noin 20 prosenttia on alle 14-vuotiaita, ja noin 16 prosenttia on yli 65-vuotiaita.


title: Rockhampton

text: Rockhamptonissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 22 °C ja keskimääräinen sademäärä 890 millimetriä. Tammikuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on heinäkuu, jolloin keskilämpötila on noin 16 °C. Sateisin kuukausi on tammikuu, jolloin sataa keskimäärin noin 157 millimetriä. Syyskuu puolestaan on kuivin kuukausi. Silloin keskimääräinen sadanta on 21 millimetriä.